Rača zajednička briga Općine Zenica i Mittal\nVijeće Općine Zenica je na današnjoj sjednici razmatralo izvještaje o prošlogodišnjem radu Kantonalnog pravobranilaštva Zenica i zeničkih javnih ustanova : Doma zdravlja, Apoteka „Zdravlje“, Doma i porodice te Centra za socijalni rad.Uz te materijale vijećnici su usvojili i njihove izvještaje o finansijskom poslovanju kao i planove rada za ovu godinu.\nPosebnu pažnju vijećnika izazvala je informacija o aktuelnom stanju na deponiji metalurškog otpada Rača.Željko Perić je izrazio nezadovoljstvo , što se za protekli period, po njegovom mišljenju, nije uradilo gotovo ništa na sanaciji odlagališta koje predstavlja opasnost za naselja koja se nalaze u njegovoj blizini, kao i za one koji vrše eksploataciju na tom terenu.\nMuhamed Pašić, savjetnik načelnika, obrazložio je cilj informacije koju je radna grupa proslijedila vijećnicima.\nTražeći od vijećnika da daju saglasnost na ponuđene zaključke uz informaciju, kazao je da je Rača zajednički problem Općine Zenica i Arcelor Mitala.\nSa Mitalom je razgovarano o ovom pitanju , a rezultat tih sastanaka je pripremljen prijedlog protokola iz koga proizilaze zajednička ulaganja u sanaciju odlagališta.\nProcjenjuje se da bi te aktivnosti koštakle oko 800 000 KM.\nVijećnici su dali saglasnost načelniku Smjaloviću da potpiše protokol sa kompanijom Arcelor Mittal d.o.o. Zenica o zajedničkom finansiranju izrade Elaborata o inženjersko-geološkim , geomehaničkim i hidrogeološkim karakteristikama terena Rača, te izradi Projekta sanacije deponije i realizaciju nužne sanacije u skladu sa tim Projektom.\nNakon sanacije stanja na adlagalištu, stvorit će se uslovi za eksploataciju metalurškog otpada na tehnički propisan i sigurnosno prihvatljiv način.Uspostavila bi se kontrola i nadzor u skladu sa Zakonom , normama i izdatim certifikatima.\nVijeće općine Zenica usvojilo je Odluku kojom se utvrđuje cijena građevinskog zemljišta po kvadratnom metru korisne stambene površine. U općini Zenica ona sada iznosi hiljadu konvertibilnih maraka.\nNa današnjoj sjednici usvoje je i nacrt Odluke o organizaciji i sigurnosti saobraćaja na cestama u općini Zenica, kao i nacrt Strategije o partnerstvu između Općine Zenica injenih građana.


Saradnja privrednih i akademskih institucija: „TE-KO Kostolac“ obrazovna meka – Радио Стил\nSaradnja privrednih i akademskih institucija: „TE-KO Kostolac“ obrazovna meka\nPosted By: Radio Stil 31/07/2017\n„Drmno“ važi za izuzetno dobar primer uređenog površinskog kopa koji studentima Rudarsko-geološkog fakulteta pruža odličnu priliku za upoznavanje sa funkcionisanjem rudarske mehanizacije na samom terenu\nOgranak „Termoelektrane i kopovi Kostolac“ u prethodnom periodu posetile su brojne studentske grupe, sa ciljem da se upoznaju sa funkcionisanjem važnog dela EPS-ovog sistema koji objedinjuje proizvodnju električne energije i eksploataciju lignita.\nSavremena energetika zahteva stalno ulaganje u tehnologije koje imaju visok stepen energetske efikasnosti, kao i usklađivanje sa sve strožim zahtevima u sferi ekologije. Koncentracije zagađujućih materija se moraju prilagođavati propisima koji se zahtevaju i u razvijenijim evropskim zemljama.\nU domenu zaštite životne sredine, studenti imaju priliku da se obilaskom TE „Kostolac B“ neposredno upoznaju i sa savremenim sistemom za odsumporavanje dimnih gasova, koje predstavlja važan iskorak u unapređenju kvaliteta vazduha. Deponovanje pepela i šljake iz ovog postrojenja radi se takođe na način koji smanjuje degradaciju neposredne okoline.\nRudarski sektor u „TE-KO Kostolac“ predstavlja odličan primer za upoznavanje sa osnovnim principima eksploatacije lignita koji je primenjen u okviru „Elektroprivrede Srbije“. „Drmno“ važi za izuzetno dobar primer uređenog površinskog kopa koji studentima Rudarsko-geološkog fakulteta pruža odličnu priliku za upoznavanje sa funkcionisanjem rudarske mehanizacije na samom terenu.\nTermoelektrane u kostolačkom ogranku EPS-a čine dva segmenta, stariji blokovi A1 i A2 formiraju „Kostolac A“, dok blokovi B1 i B2 funkcionišu u sastavu „Kostolca B“. Studenti Mašinskog fakulteta Univerziteta u Beogradu redovno posećuju TE „Kostolac B“, pa se tokom remonta u ovom postrojenju\nbudući inženjeri upoznaju i sa remontnim aktivnostima, sa aspekta ispitivanja stanja metala kod ugradnje i u eksploataciji posuda pod pritiskom i metalnih konstrukcija.\nRekultivacija zemljišta zahteva brižljivo planiranje mera koje će se primeniti i predstavlja važnu kariku u procesu očuvanja životne sredine. Saradnja sa Šumarskim fakultetom omogućava da se postigne optimizacija zasada koji se razmatraju za rast u specifičnim uslovima.


Zbog isključenja struje KIM radio prekida program\nIako su svi računi za utrošenu električnu energiju izmireni KIM radio je još uvek bez električne energije. Program naše radio stanice prekinut do daljnjeg.\nZbog opterećenosti agregat nije u mogućnosti da izdrži višesatni rad pa je KIM radio prinuđen da prekine emitovanje programa na određeno vreme. KIM radio se izvinjava svojim slušaocima na nastalom problemu i poziva nadležne institucije da reaguju na akciju i ponašanje KEK-a koji je jutros bez prethodne opomene i najave u vreme emitovanja informativne emisije isključio struju KIM radiju. Radnici KEK-a su jutros bez struje ostavili, osim KIM radija, i decu u osnovnoj školi „Miladin Mitić“ u Čaglavici. Iz sistema su isključene i Ambulanta i Biblioteka koje se nalaze u prostorijama Doma kulture u Čaglavici.


Kako to Albanci rade? Priliv im značajno veći\nIzvor: B92, 26.Dec.2018, 15:40\nZabeležan je rast stranih direktnih investicija u Albaniji od 12 odsto za devet meseci ove godine u odnosu na isti period lane, prenosi MIA.\nPrema podacima Centralne banke Albanije, od januara do septembra priliv stranih investicija iznosi 758 miliona evra ili 80 miliona više u odnosu na isti period prošle godine.\nAli u trećem kvartalu je uočen pad investicija od devet odsto u odnosu na treći kvartal u 2017. godini.\nTo je povezano sa izgradnjom Transjadranskog >> Pročitaj celu vest na sajtu B92 << gasovoda (TAP) koji je u finalnoj fazi izgradnje. Priliv investicije od početka izgradnje gasovoda je prepolovljen u odnosu na period od jula do septembra prošle godine.\nPosmatrano u celini u trećem kvartalu priliv stranih direktnih investicija je od 293 miliona evra prošle godine, umanjen na 266 miliona evra ove godine.\nSmanjenje investicija od strane TAP i energetskog sektora uglavnom je kompenzovan rastom investicija u industrijskom sektoru, posebno u proširenju aktivnosti „Bankes Petroleum“.\nU poslednjih nekoliko godina najveći deo stranih investicija u Albanija ili preko 60 odsto su bili usmereni u energetskom sektoru.\nNajveći rast stranih direktnih investicija u Albaniji zabeležan je u 2016. godini kada je njihova ukupna vrednost bila 942 miliona evra.\nVečernje novosti: U budžetu Srbije 210,6 milijardi dinara, profit firmi raste\nBroj dolazaka turista u Sombor uvećan za gotovo 10%\nIzvor: 025info.rs, 26.Dec.2018\nPrema zvaničnim podacima Republičkog Zavoda za statistiku, u periodu od januara do oktobra 2018. godine, Vojvodinu je posetilo 457.736 turista, što je za 8,6% više u odnosu na isti period prethodne godine. Došlo je do povećanja dolazaka stranih turista u iznosu od 13,9% (223.422 turista), u odnosu...


Evrogrupa: Odluka o Grčkoj do kraja oktobra\nMinistri finansija EU na sastanku u kiparskoj prestonici Nikoziji, 14. septembar 2012.\nPosle današnjeg sastanka na Kipru ministri Evrogrupe su od Španije zatražili da se izjasni kakva vrsta finansijske pomoći joj je potrebna.\nMinistri finansija Evrogrupe zaključili su da zemlje članice uglavnom sprovode ispravnu politiku, odavši posebno priznanje Portugaliji i Irskoj, ali su upozorili da Španija i Grčka treba i dalje da budu pro-aktivne u suočavanju sa krizom.\n„Uprkos teškim okolnostima ekonomije zemalja članica se uspešno prilagodjavaju što je dobar znak za budući rast. Smatramo da je naša aktuelna ekonomska politika prikladna i da je umanjeni rast logična, ali privremena posledica trendova na finansijskim tržištima,“ izjavio je šef Evrogrupe, Žan-Klod Junker.\nŠpanija, koja je pod pritiskom da se izjasni o tome kakva vrsta finansijske pomoći joj je potrebna obavestila je ministre Evrogrupe da će do kraja meseca izneti predloge niza novih strukturnih ekonomskih reformi sa čvrstim rokovima.\n„Program restrukturiranja i dokapitalizacije banaka je u toku i verujem da ćemo do kraja septembra imati rezultate testiranja banaka na stres što će nam pružiti jasniju sliku o njihovim potrebama u pogledu kapitala,“ rekao je komesar EZ za ekonomska i monetarna pitanja, Oli Ren.\nNedavno saopštenje Evropske centralne banke da će otkupiti neograničene količine španskih obveznica ukoliko Madrid prihvati uslove evrozone vezane za paket pomoći dovelo je do pada kamata na te obveznice sa 7,64 odsto u julu na 5,62 odsto. Opale su i kamate na italijanske obveznice, dok se kurs evra prema dolaru popeo na preko dolar i 30 centi posle jučerašnje odluke američkih federalnih rezervi o novom programu otkupa hartija od vrednosti.\nKada se radi o Grčkoj, direktorka MMF-a Kristin Lagard izjavila je da ima osnova da se Atini pruži više vremena da bi uvela dodatne mere štednje koje se od nje zahtevaju u okviru programa pomoći:\n„Jasno je da je Grčka već uložila ogroman napor i da će to nastaviti da čini. Medjutim, standardi u ovom pogledu su veoma visoki i postoji više načina da se oni ispune – vreme je jedan od njih i trebalo bi da to razmotrimo kao jednu od opcija.“\nGrčki ministar finansija Janis Sturnaras rekao je da će evropski lideri verovatno doneti okonačnu odluku o revidiranom paketu pomoći Grčkoj u drugoj polovini oktobra. Ministri finansija će se ponovo sastati 8. oktobra u Luksemburgu da bi razmotrili izveštaj takozvane „trojke“ (EU, MMF, ECB) o Grčkoj, dok će samit EU biti održan u Briselu 18. oktobra.


Šta se dogodilo u Briselu? – Balkanekspresrb.rs\nŠta se dogodilo u Briselu?\n02/02/2017 Off By\nŠta se prošle večeri dogodilo u Briselu, na drugom sastanku Beograda i Prištine na visokom nivou, nije saopšteno, a učesnici sastanka su sinoć u Briselu poštovali dogovor sa visokom predstavnicom Federikom Mogerini da ne daju izjave novinarima\nRADIO Dojče vele u emisiji na albanskom jeziku jutros prenosi, pozivajući se na neimenovane izvore, da je sastanak delegacija Beograda i Prištine, sinoć u Briselu, “u potpunosti propao”, a na srpskoj strani, prema saznanjima Tanjuga, rastu strahovanja da Priština ne odustaje od ideje napada na Srbe na severu Kosova.\nSinoćnji sastanak delegacija Beograda i Prištine u Briselu završen je nešto pre ponoći, ali nije poznato o čemu je razgovarano i da li je došlo do nekog dogovora jer nije bilo izjava.\nŠta se prošle večeri dogodilo u Briselu, na drugom sastanku Beograda i Prištine na visokom nivou, nije saopšteno, a učesnici sastanka su sinoć u Briselu poštovali dogovor sa visokom predstavnicom Federikom Mogerini da ne daju izjave novinarima.\nDojče vele na srpskom jeziku jutros podsjeća da je delegacija Prištine prošle sedmice odmah po završetku sastanka prekršila postignuti dogovor o “nekomentarisanju druge strane”, na šta ih je, dan kasnije, morala da podsjeća sama Mogerini.\n“Da li je njena poruka “manje komentarisanja, više angažovanja” bila uzrok sinoćneg napuštanja sastanka u Briselu bez izjava učesnika ili dve strane, tokom tri sata razgovora sa posrednicima EU, jednostavno nisu došle ni do jednog pomaka ili preseka koji se mogao predstaviti građanima na čije živote se odnosi?”, pita njemački radio.\nIsti radio, međutim, u emisiji na albanskom jeziku ima mnogo više “saznanja”, uključujući to da je “sastanak u potpunosti propao i da nije bilo nikakvih rezultata”.\nDojče vele navodi, pozivajući se na neimenovane, mada prepoznatljive izvore, da, “osim bilateralnih sastanaka sa posrednicom EU u dijalogu Federikom Mogerini i jedne zajednicke fotografije zbog domaćina i javnosti, među delegacijama nije bilo ozbiljnog razgovora, jer su im pozicije u potpunosti suprotstavljene”, navode agencije.\nDiplomatski izvor DW iz Brisela je istakao: “Sastanak je bio veoma loš i bez ikakvog rezultata. Strane se nisu dogovorile o nastavku dijaloga i nisu odredile datum kada bi ponovo mogle da se sastanu”.\nRadio ne navodi druge detalje.\nI prištinski mediji izvještavaju pozivajući se na Dojče vele, da je jučerašnji sastanak “pošao naopako i nije dao rezultate”.\nNikolić sa ambasadorima Rusije, Kine i SAD: Ne smije doći do ugrožavanja bezbjednosti građana na Kosovu\n-Daćemo sve od sebe da sačuvamo mir, a od Prištine ne očekujemo ništa, poručio je premijer Srbije Aleksandar Vučić, navodeći da je situacija kompleksna i da će o tome popodne u Raški razgovarati i sa predstavnicima Srba sa Kosova.\nVučić će se danas u 17 časova u Raškoj sastati sa političkim predstavnicima Srba sa Kosova.\nMedijima je u Vladi Srbije potvrđeno da će se tom hitnom sastanku prisustvovati i ministar odbrane Srbije Zoran Đorđević, kao i svi gradonačelnici srpskih opština sa severa Kosova.\nVučić je danas u razgovoru sa novinarima u Bečeju, gde je prisustvovao otvaranju novog pogona fabrike “Knott Autofex”, nije želio da komentariše detalje sinoćnjeg sastanka u Briselu, navodeći da ne zavisi sve od srpske strane, ali da “ne želi da pogazi reč datu EU i izlazi u javnost sa informacijama”.\n“Mi dajemo sve od sebe da se tenzije spuste, daćemo sve od sebe da sačuavamo mir. To je i razlog zašto dolazim u Rašku, jer su zabrinuti gradonačelnici severa Kosova i Metohije, pokušavam i njih da smirim. Da li sam zabrinut, jesam, ne zavisi sve od nas, a naše je da učinimo da sačuvamo mir”, rekao je Vučić.♦\nTagsBrisel Federika Mogerini Kosovo Srbija\nPosle Brisela: Nikolić razgovarao sa ambasadorima Kine, Rusije i SAD\nZaštitnik građana zabrinut zbog najave prinudne naplate doprinosa poljoprivrednicima


Milivojević je agenciji Beta kazao da u nijednoj demokratskoj i pravnoj državi vlast ne bi mogla da “preživi” opravdane sumnje da su njeni najviši predstavnici povezani s kriminalnim grupama, pedofilijom, dilovanjem droge i da flagrantno krše zakone i Ustav.\n“Svaka ozbiljna agencija za istraživanje javnog mnenja izbegava ankete u nemogućim uslovima, tako da su rezultati pojedinih istraživanja koji govore da vlast ima 60 odsto podrške irelevantni. Mi imamo situaciju apsolutne neinformisanosti većine gradjana. Gradjani se informišu samo na osnovu poruka Aleksandra Vučića sa celodnevnih gostovanja na televizijama”, rekao je Milivojević.\n“Gradjani Srbije nemaju naviku da se informišu preko kablovskih kanala i društvenih mreža. Oni to čine pre svega preko drugog Dnevnika RTS-a i 24-časovnog rijaliti programa televizija Pink, Hepi i njima sličnih. Na osnovu izveštaja s tih televizija gradjani donose odluku da li će izaći na izbore i za koga će glasati”, objasnio je politikolog.\n“To potvrdjuje činjenica da je u junu prošle godine na izbore izašlo manje od 50 odsto glasača, a da je vlast dobila manje od 25 odsto glasova upisanih birača”, rekao je on.\n“Problem je što se te agencije bave kreiranjem javnog mnenja radeći isključivo za poznatog naručioca koji se zove Aleksandar Vučić. Te agencije zatim u javnosti manipulišu svojim istraživanjima za koja je jasno da su radjena u nenormalnim uslovima i tako vrše pritisak na javnost da se opredeljuje na stranu vlasti”, ocenio je politikolog.\n“Medjutim, i na ovom primeru smo videli da su televizije s nacionalnom frekvencijom branile optužene iz vlasti, a da se nisu bavile žrtvama”, kazao je on.\nImajući sve to u vidu, kaže Milivojević, opozicija pravi veliku grešku što se bavi “šminkanjem” televizija s nacionalnom frekvencijom.\n“Za gradjane je osnovno pitanje da li su mediji otvoreni za život ili nisu. Gradjane ne interesuje da li će neki političar dobiti pet ili deset minuta u besmislenoj emisiji ‘Reč na reč’. Gradjane interesuje da centralni dnevnik RTS profesionalno izveštava o aferi pedofilije u Jagodini, o tvrdnjama bivšeg inspektora UKP-a Milana Dumanovića, o niskom životnom standardu i na tome bi trebalo da insistira i opozicija“, naglasio je Milivojević.\n“Kada Marinika Tepić otvori neku aferu, odgovor vlasti je takav da na prorežimskim televizijama gostuju razni agitatori i spin-doktori koji se bave Djilasovim milionima i Tepićkinim poreklom, da li je Rumunka ili Srpkinja. Kada bi televizije s nacionalnom frekvencijom samo dva meseca svoj posao radile profesionalno, Srbija bi postala slobodna zemlja”, zaključio je Milivojević.


Prezentacija dobrih praksi mladih preduzetnika - oradio.rs\nPrezentacija dobrih praksi mladih preduzetnika\nPrimeri dobre prakse društveno odgovorno mladih preduzetnika biće predstavljeni u utorak 20. novembra u Radio kafeu u 18h. Cilj je širenje mreže društveno odgovornih preduzetnika, razmenjivanje iskustava uspešnih mladih ljudi, međusobno upoznavanje i povezivanje radi stvaranja održive zajednice i ostvarivanja novih saradnji.\nNa susretu će biti reči o brojnim nepredviđenim situacijama u kojima se mogu naći mladi koji odluče da kreiraju i vode društveno odgovornu organizaciju. Gosti su Vanja Vinkov Petković iz organizacije Čepom do osmeha, Miljana Vorkapić Viček iz UBUNTU Centra za rast i razvoj ljudskog potencijala, Dejan Vlaški iz Eko Kurira i Ognjen Tomašević iz Novog kulturnog naselja. Moderator je Aleksandar Pokrajac iz Novosadskog edukativnog centra.\nUlaz na događaj besplatan, ali je zbog ograničenog broja učesnika obavezna prijava putem mejla na adresu prijava@nec.rs.\nSusret je organizovan u sklopu projekta Škola društveno omladinskog preduzetništva, koju sprovodi Novosadski edukativni centar a finansira ga Ministarstvo omladine i sporta Republike Srbije, sa ciljem realizacije programa društveno odgovornog preduzetništva, poboljšanja uslova za zapošljavanje mladih, kao i razvijanje društveno odgovornih ideja.


Naslovna » Izlasci » Sport » Košarkaši Partizana u Areni sa Iluzionistima\nAh Neša 30. novembar 2013. Sport Komentari su isključeni na Košarkaši Partizana u Areni sa Iluzionistima\nVeć od ponedeljka, prostor Arene pretvara se upravo u košarkaški teren na kome će ovi igrači, 5. decembra, odmeriti snage sa Budiveljnikom iz Kijeva u okviru 8. kola Evrolige.\nCrno-beli su u sezoni 2008/2009. bili prvi klub koji je protivnike dočekao u najvećoj hali na Balkanu. Utakmice sa Panatinaikosom i moskovskim CSKA odigrane su pred rekordnim brojem gledalaca, a klub iz Humske je postao ponosni vlasnik rekorda posećenosti jednoj evroligaškoj utakmici (22.567 – 5. 3. 2009.), koji je na snazi i danas.\nČetiri sezone KK Partizan organizovao je svoje evroligaške mečeve u Areni. Ulaznice za ovaj meč Evrolige su već u prodaji.\nCena ulaznica za utakmicu nivo 400 je 500 dinara, za nivo 200 parter – 700 dinara i nivo 200 – 1.000 dinara. Uz ličnu kartu moguće je kupiti najviše četiri ulaznice.\nNajbolji mađioničari na svetu nastupaće u Kombank Areni još sutra u 15.00 i 19.00. Beograd je poslednji grad na ovom delu njihove turneje. (danubeogradu.rs)\nTagovidub izlasci kk partizan kombank arena košarka partizan sport vesti\nPrethodni Mini BG vesti: Rain Dogs, rvanje, Sajam kolekcionara…\nSledeći Lena Kovačević otvara Čarobni grad


Popović: Delta soj se ubrzava, ovo će biti talas nevakcinisanih - Boom93\nPopović: Delta soj se ubrzava, ovo će biti talas nevakcinisanih\nSrbija će za dan-dva dostići 50 odsto vakcinisanih, ali sa tim procentom nismo ni blizu kolektivnog imuniteta. Imunizacija je usporena, delta soj se ubrzao, četvrti talas epidemije je tu. Ovo će biti talas nevakcinisanih, oni će da generišu taj soj virusa u ovom talasu i možda neki novi soj koji će se pojaviti, rekao je savetnik Unicefa za imunizaciju dr Dragoslav Popović.\n“Ovo će biti talas nevakcinisanih, oni će da generišu ovaj soj virusa i možda neki novi soj koji će se pojaviti”, naveo je Popović.\nPoručio je da vakcine deluju protiv delta soja virusa, i apelovao na one koji se nisu vakcinisali da ako krenu sutra da prime vakcinu mogu da podignu imunitet pre nego što ovlada delta soj koronavirusa.\n“Stariji su kandidati za treću dozu, jer im je imuni odgovor usporeniji, ali oni su već primili dve doze i ne vidim problem da prime i treću”, rekao je Popović.\nPodržava obaveznu vakcinaciju za zdravstvene radnike koju su uvele pojedine zemlje i dodaje da su neke stvari postavljene naopačke.\n“Niko nema pravo da širi virus i predstavlja opasnost po druge ljude. Pre svega treba zdravstveni radnici da se vakcinišu, oni su na prvoj liniji fronta.”, naglasio je Popović.\nKada je reč o vakcinaciji dece, kaže da je Srbija krenuli i sa vakcinacijom te populacije. “I kod nas je taj proces krenuo. Kad i najmlađi budu zaštićeni, to će doprineti kolektivnom imunitetu”, naveo je Popović.\nGovoreći o mešanju vakcina, rekao je da to nije ništa novo. “Nemačka kancelarka Angela Merkel, primila je dve različite vakcine da bi dala primer. Sagledavamo sve dokaze iz zemalja koje rade studije. Odmerićemo da li nam to treba i daćemo preporuke”, istakao je Popović.\nOznakeDelta soj Koronavirus nevakcinisani Srbija talas vakcinacija\nSrbija zabranila uvoz mleka bosanskog proizvođača Mi 99\nSmeće, lišće, lepljivi trotoari u ulici Lole Ribara, šta kažu u Komunalnom?(FOTO)


Humanitarni tiket u podne: Nemanja Branković tipuje za subotičku 'Kolevku'\nIzvor: MozzartSport.com, 12.Avg.2020, 12:12\nHumanitarni tiket u podne: Nemanja Branković tipuje za subotičku "Kolevku"\nFudbaler Spartaka, u Lisabonu, očekuje pobedu PSŽ – a, uz dodatnih tri plus\nFudbalski klub Spartak iz Subotice ozbiljno se pripremio za novu sezonu. Golubovi su startovali u Superligi sa tri sigurne pobede. U petak fudbalere Spartaka očekuje derbi sa Crvenom zvezdom (“Rajko Mitić, 19.00 sati). Oba kluba imaju maksimalan učinak.\nPlemeniti kladilac Nemanja Branković parafirao je ugovor na tri godine U klubu su upoznati sa Nemanjinim potencijalom , a radom i zalaganjem tokom priprema dokazao je da zaslužuje da bude igrač Spartaka.\n“U Spartak sam stigao iz Sinđelića i obavezao sam se na saradnju do leta 2023. godine. Prošao sam školu OFK Beograda i igrao za Sinđelić....


Ruski otpor globalizaciji - Ivan Krastev - Peščanik\nPostoji li način da evropski lideri zaista shvate Rusiju? Da li su u stanju da razaznaju smisao napada Kremlja na evropski poredak? Da li je ovo novi ili stari hladni rat, da li agresivno rusko ponašanje treba posmatrati kroz klasičnu geopolitičku prizmu, ili se iza aneksije Krima krije nova konzervativna ideologija Moskve?\nIz perspektive Kremlja, koren ranjivosti režima leži u kulturološkoj i finansijskoj zavisnosti ruske elite od zapada. Zato je nacionalizacija elita postala Putinov glavni cilj. Otvoreni sukob sa zapadom bio je strategija koja je usvojena mnogo pre pada Viktora Janukoviča, sa namerom da se zapad skandalizuje, a Rusija ekonomski, politički i kulturno izoluje. Putinov progon seksualnih manjina i aneksija Krima stranice su istrgnute iz istog scenarija. Putin je sâmo postojanje post-hladnoratovskog evropskog poretka shvatio kao pretnju strateškim interesima Rusije.1\nMožemo da spekulišemo o istorijskim paralelama sa anti-kosmopolitskim tendencijama raznih ruskih vladara. Kad god se Rusija otvori prema svetu, nastupa trenutak panike i autoritarni vođa histerično menja kurs i strmoglavljuje se u izolacionizam. Nešto slično dogodilo se posle pobede Rusije u ratu sa Napoleonom u 19. veku. Staljin je 1946. pokrenuo ozloglašenu kampanju protiv kosmpolitizma, a stotine hiljada sovjetskih vojnika poslato je u logore zbog straha režima da su videli previše Evrope. Možda i danas prisustvujemo nečem sličnom, iako manje ubilačkom?


Tanjug 19. juna 2022. 21:20\nPARIZ – Lider Nova narodna ekološka i socijalna unija (Nupes) Žan-Lik Melanšona pozdravio je večeras nakon drugog kruga parlamentarnih izbora u Francuskoj „totalno razbijanje predsedničke stranke“.\nOn je dodao da još ne zna da li je njegova koalicija na prvom ili drugom mestu.\n„Ali to je neuspeh ‘makronije’, moralni neuspeh onih koji su svima davali lekcije. Oni su ojačali Nacionalno okupljanje“ Marin Le Pen, smatra Melanšon.\nPrema prvim anketama objavljenim posle zatvaranja birališta u drugom krugu parlamentarnih izbora u Francuskoj, koalicija Zajedno predsednika države Emanuela Makrona osvojila je 224 poslanička mesta u parlamentu, što je manje od apsolutne većine od 289 mandata.\nUkoliko se ovakve projekcije ostvare i po objavljivanju konačnih rezultata izbora, Zajedno više neće biti u mogućnosti da sama glasa o predlozima zakona koje je usvojila vlada, javlja pariski „Mond“.\nLevičarska koalicija Nupes Žan-Lik Melanšona osvojila je 149 mandata u parlamentu koji broji 577 poslaničkih mesta i tako će postati glavni opozicini činilac francuske skupštine.\nEkstremnodesničarsko Nacionalno okupljanje Marin Le Pen ostvarilo je u drugom krugu izbora istorijski rezultat sa osvojenih 89 mandata u parlamentu, navodi se u prvim procenama instituta Ipsos-Sopra Steria, prenosi „Mond“.


50 trgovaca dobiće besplatan webshop na konkursu Vise i Raiffeisen banke\n50 trgovaca dobiće besplatan webshop na konkursu koji organizuju Visa i Raiffeisen banka\nMarko Mudrinić 13. 5. 2020.\nPobednici konkursa dobijaju 'ključ u ruke' rešenje koje podrazumeva pokretanje i hostovanje Internet prodavnice, e-commerce edukaciju, fotografije i marketing proizvoda i SEO optimizaciju. Poziv je otvoren za sva pravna lica registrovana na teritoriji Srbije.\nKo bi rekao da će e-commerce u proleće 2020. postati jedna od najaktuelnijih tema? Iako je prvi talas korona virusa polako iza nas, efekti globalne pandemije nisu zaobišli ni domaću privredu. Gotovo da nema preduzeća koje se nije suočilo sa teškim odlukama, a među najviše ugroženim privrednim licima svakako su predstavnici mikro, malih i srednjih biznisa od kojih su mnogi morali ili da privremeno prekinu poslovanje ili da se poslovno transformišu preko noći.\nI zaista, preduzeća koja su do juče tražila fakture sa pečatom, odjednom su se okrenula Internet trgovini kao jedinom pouzdanom i dostupnom kanalu prodaje.\nSa ciljem da podrže upravo mikro, male i srednje firme koje još uvek nisu digitalno transformisale svoje poslovanje tj. koje nemaju svoje e-commerce prisustvo, kompanije Visa i Raiffeisen banka pokrenule su veliki konkurs kojim žele da ulože u pametne i izvodive ideje za online biznis. Pobednici konkursa dobijaju besplatno pokretanje i održavanje web prodavnice u periodu od 12 meseci, kao i specijalne uslove za prihvat platnih kartica na Internet prodajnom mestu. Konkurs je otvoren do 21. juna 2020. godine.\nInternet trgovina nije samo dobra prilika za opstanak – već i za razvoj poslovanja nakon pandemije\nU razgovoru za Netokraciju, Vladimir Đorđević, generalni direktor kompanije Visa za Jugoistočnu Evropu kaže da u Srbiji posluje više od 100.000 porodičnih kompanija koje zapošljavaju preko 1.100.000 ljudi. Poslovanje se u sve većoj meri seli na Internet, o čemu svedoče i sledeći podaci:\nU 2019. godini Internet trgovina u Srbiji zabeležila je skok od 32,8% u odnosu na 2018. godinu, pri čemu je oko 1,8 miliona građana kupovalo različite proizvode na ovaj način. Impresivno je videti da se i domaće tržište suočava sa ubrzanim rastom e-commerce segmenta, ali i sa promenom načina na koji živimo, radimo i kupujemo.\nMeđutim, pojedini biznisi još uvek nisu spremni za promene, što predstavlja veliki prostor za napredak – posebno kod malih i mikro preduzeća koja se zbog aktuelne globalne pandemije nalaze u izazovnom položaju. Podrška MSP sektoru, dodaje Vladimir, sada je od izuzetnog značaja.\nPred takvim kompanijama sada je važno pitanje – kako pokrenuti digitalni kanal prodaje, brzo i efikasno? Petar Jovanović, zamenik predsednika izvršnog odbora Raiffeisen banke kaže da je mali procenat pravnih lica u ovom sektoru prepoznao potencijal i prednost online trgovine, ali veruje da će se nakon vanredne situacije i izrazito kriznog perioda koji je od mnogih zahtevao poslovno prilagođavanje, svest o značaju ovog vida prodaje promeniti i da će se još veći broj trgovaca odlučiti na pokretanje svoje web prodavnice:\nPandemija je stavila različite izazove pred sve nas, a ponajviše pred male privrednike. Mnogi od njih suočili su se direktno sa opstankom svog poslovanja, ali je isto tako i veliki broj onih koji mogu da obezbede opstanak ukoliko se blagovremeno transformišu – prilagode svoju prodaju online trgovini i na taj način nastave na posluju.\nTo je i primarni razlog zbog kojeg smo pokrenuli ovaj konkurs sa kompanijom Visa. Smatramo da je trgovcima u ovom trenutku potrebna pomoć i podrška i tu smo da je pružimo. Iskrena nam je želja da trgovci ne obezbede samo puki opstanak, već i da svoje poslovanje nakon pandemije podignu na viši nivo.\nIako milioni novih kupaca sada putem Interneta poručuje osnovne životne namirnice, jela i stvari za domaćinstvo, očekuje se da će ove novoformirane navike tek prerasti u stalni trend – kako u svetu, tako i u Srbiji, naglašava Đorđević dodajući da je Visa aktivno posvećena pružanju podrške i obezbeđenju sredstava za unapređenje poslovanja trgovaca, bilo da je reč o njihovom prisustvu na Internetu ili pomoći kroz identifikovanje potrošačkih navika.\nPozivaju se sve kompanije, bez obizra na prethodno iskustvo (ili manjak istog) u Internet poslovanju\nRazgovarajući o samom konkursu, Jovanović za Netokraciju kaže da je e-commerce konkurs namenjen svim pravnim licima registrovanim na teritoriji Republike Srbije, koja se bave maloprodajom robe i/ili usluga za svakodnevnu potrošnju. Ovom unikatnom akcijom biće nagrađeno čak 50 pravnih lica koja će dobiti besplatnu integraciju Internet prodavnice, besplatno održavanje web shop-a u trajanju od 12 meseci i specijalne uslove za prihvat platnih kartica na Internet prodajnom mestu.\nPored toga, dobitnicima će biti obezbeđene i usluge profesionalnog fotografa i obrade fotografija proizvoda, uputstva i obuke za korišćenje e-commerce platforme za prodaju, podešavanje SSL sertifikata za sigurnu razmenu podataka na web prodavnici, kao i usluge SEO optimizacije sadržaja – neophodne za bolje pozicioniranje sajta na pretraživaču Google.\nPetar ističe da je konkurs koji su pokrenuli sa kompanijom Visa jedan od konkretnih načina kako ove dve kompanije žele finansijski da pomognu trgovce u procesu pokretanja online prodaje. Konkursom su obuhvaćeni svi troškovi vezani za pokretanje Internet prodavnice. Govoreći o kriterijumima koje kompanije moraju da zadovolje kako bi aplicirale za gorenavedene pogodnosti, naš sagovornik dodaje da će se pobednici birati na bazi izvodljivosti njihovih ideja za prodaju, potencijala i kreativnosti – bez obzira da li firme imaju iskustva u digitalizaciji poslovanja ili ne.\nĐorđević pak objašnjava šta je potrebno da bi se kompanije prijavile na e-commerce konkurs:\nUčesnici su u obavezi da se registruju i popune online formular na sajtu e-commerce.rs. Sve prijave će razmatrati stručna komisija koju čine predstavnici kompanije Visa i Raiffeisen banke, a mi pozivamo sve kompanije da se prijave – bez obzira na prethodno iskustvo u online poslovanju. Svake nedelje stručna komisija biraće po pet preduzeća koja na najbolji način zadovoljavaju kriterijum kvaliteta na osnovu dostavljenog poslovnog plana i prijave.\nZa kraj, Vladimir podseća da je Internet trgovina upravo ta koja je spasila mnoge kompanije u vreme globalne pandemije, omogućivši im pristup do njihovih postojećih korisnika, ali i do novih kupaca. On poziva sve zainteresovane kompanije, a posebno mikro i male preduzetnike, da se prijave na konkurs i potpuno besplatno otkriju prednosti koje im Internet trgovina može ponuditi.\n“Neminovno je da se trgovina seli na online platforme i da budućnost leži u Internet prodaji. Verujem da nas je ova situacija u kojoj smo se našli usled pandemije, sigurno ubedila u to”, zaključuje Jovanović i naglašava da je konkurs otvoren do 21. juna 2020. godine.\nSiemens Energy Beograd otvara globalni Cybersecurity Service Hub u Srbiji i zapošljava nove kadrove\nDruštvene mreže samo su usputna stanica vašeg online biznisa\nVladan Dobrenov pokrenuo je Cartizz kao odgovor na komplikovan i dugotrajan proces izrade web prodavnice. U razgovoru za Netokraciju otkriva nam kako servis funkcioniše i kome je namenjen.\nU nedelju 25. aprila u organizaciji Srpskog Saveza E-sporta zvanično su otvorene nacionalne kvalifikacije za 13. IeSF Svetski e-sports šampionat čiji je domaćin Eilat, grad u Izraelu.


"Beba Popović napustio Vučića, više ne radi s njim"\n„Beba Popović napustio Vučića, više ne radi s njim“\nPolitika Autor:Milica Božinović17. mar. 202120:52 > 21:2418 komentara\nPredsednik Stranke slobode i pravde (SSP) Dragan Đilas, bio je gost emisije "Među nama" koja se emituje na televiziji Nova S. Naime, Đilas je odgovarajući na optužbe Aleksandra Vučića i ljudi iz Srpske napredne stranke da ima račun na Mauricijusu, rekao da to nije istina i da će podneti krivične prijave protiv onih koji su falsifikovali papire u kojima je to navedeno. Takođe, Đilas je rekao i da je čuo da Vladimir Beba Popović više ne radi sa Aleksandrom Vučićem.\n„Čuo sam da je gospodin Beba Popović napustio gospodina Vučića, ne radi više s njim. Možda bi to moglo da bude obrazloženje za jednu ovakvu smejuriju i amaterizam koji su oni u ovom slučaju pokazali“, rekao je Dragan Đilas odgovarajući na pitanje u vezi navodnog računa na Mauricijusu, pa dodao:\n„Oko Vučića se skuplja neki čudan svet. Ali je bilo nekih ljudi koji su po meni loši ljudi i zli, i rade neke loše stvari, ali koji su znali to da rade i da vam prave pakao od života. Izgleda da su se i oni odvojli od njega i da su tamo ostali samo oni koji kada falsifikuju ovakav jedan papir, naprave toliko grešaka, da će se Srbija prvo jednog dana nasmejati, a onda će se mnogi zapitati ‘kad su ovo ovako slagali, šta li su još sve slagali ovaj jadan narod u prethodnih osam, devet godina'“.\nVladimir Beba Popović, bio jedan od najbližih saradnika ubijenog premijera Srbije Zorana Đinđića i direktor izborne kampanje koalicije DOS. Nakon izbora postao je šef Biroa za komunikacije Vlade Srbije, gde se zadržao sve do 2003. godine.\nMeđutim, ovaj medijski stručnjak iz senke svoje poslovne i privatne odnose sa političarima vešto krije u javnosti. Ipak, sam Popović je svojevremeno gostujući u „Utisku nedelje“, rekao da mu je “Vučić partner kao Vlada Srbije“, te da se njegov Institut za javnu politiku, na čijem je čelu, bavi poslovima koji su direktno vezani za rad Vlade – intenziviranje, pojačavanje i osnaživanje procesa evrointegracija”.\nTelevizija N1 obavila je januaru ove godine da je firma koju vodi Vladimir Beba Popović, dobila novac za medijsku promociju otvaranja nove laboratorije Agencije za zaštitu životne sredine. glavno pitanje je – zašto je potrebna promocija, jer ni laboratorija nije nova, već se samo premešta na drugo mesto.\nVladimir Beba Popović Foto:Vladislav Mitić\nInstitut za javnu politiku Vladimira Bebe Popovića tokom 2019. godine stručno je obrazovao članove Srpske napredne stranke, vidi se iz izveštaja Državne revizorske institucije. Kako se navodi u tom dokumentu, naprednjaci su usluge tog instituta za ukupno 324 kandidata platili 1.604.000 dinara ili oko 13.600 evra.\nNaš portal pisao je i o tome da je mladi poslanik Srpske napredne stranke Luka Kebara, koji je već nekoliko puta u Skupštini uzviknuo „Živeo Aleksandar Vučić“, najistureniji polaznik Akademije mladih lidera SNS, koje je tokom 2019. godine stručno usavršavao upravo Institut za javnu politiku Vladimira Bebe Popovića.\nPodsetimo i na to da je vlasnik Pinka Željko Mitrović objavio na društvenim mrežama snimak kako se, tokom emitovanja emisije „Hit tvit“, u svojoj kancelariji dobacuje frizbijem sa Vladimirom Bebom Popovićem.\nPopović je takođe bio i na promociji knjige Gorana Vesića u društvu bivše supruge predsednika Srbije Ksenije Vučić.\n— Van Helsing (@drugdjura) October 15, 2019\nNije nepoznanica da je Beba Popović istovremeno radio na propagandi Mila Đukanovića u Crnoj Gori i Vučića u Srbiji.\nPodsećanja radi, tokom gostovanja u Utisku nedelje pre nekoliko godina, Popović je priznao da je delio pornografski materijal kojim je diskreditovana kritičarka režima Mila Đukanovića Vanja Čalović. Demantovao je da stoji iza izložbe „Necenzurisane laži“, u kojoj je SNS izložio kritičke tekstove i karikature na račun vlasti, iako je izložba sličnog koncepta u njegovoj organizaciji prethodno bila održana u Crnoj Gori, gde je trebalo dokazati medijsku kampanju protiv Mila Đukanovića.\nO odnosu sa Aleksandrom Vučićem takođe je govorio prilikom pomenutog gostovanja u Utisku nedelje.\n„Ako me pitate koliko i kako se čujem i viđam sa Vučićem, nekada se viđamo dva-tri puta nedeljno, nekada jednom u 15 dana, nekada se čujemo po nekoliko puta dnevno, a nekada se ne čujemo ni po 20 dana“, rekao je Popović odgovarajući na pitanje Olje Bećković da objasni kakvu ulogu i uticaj ima na Vladu Srbije i njenog premijera i od kada.\nPopović je tada rekao da su se kontakti sa Vučićem, koje održava od 2003-2004. godine intenzivirali kada je njegov Institut otvorio kancelariju u Beogradu, krajem 2012. godine. On je tom prilikom pohvalio Vučića zato što je, kako je rekao, jedini političar koji je bio spreman da javno izađe i kaže da je pogrešio i da se okrenuo politički.\nAleksandar Vučićbeba popovićDragan Đilasvladimir beba popović


Izvor: Svet, 06.Jul.2020, 20:02\nTanju Savić prošle nedelje kontaktirala je policija da dođe u stanicu zbog krađe identiteta i pokušaja pljačke, piše najnoviji SVET!\n„Tanja je trebalo još prošle nedelje da to obavi, ali nije dolazila u Beograd iz Radinca. Kako su joj objasnili, neko se lažno predstavljao kao ona i pokušao da skine sav novac sa računa”, priča izvor za SVET i nastavlja:\nZAMALO DA NADRLJA KAO ROMANA!\n„Neko, očigledno veoma vičan sa kompjuterima, sa istog naloga, predstavljajući se kao Tanja, pokušao je od drugog lica, tačnije sa drugog računa da uzme novac. Ispalo je da se ona bavi kriminalnim radnjama i mogla je da nadrlja. Em da ostane bez para, em da završi u zatvoru zbog tuđih malverzacija....


Pet najbitnijih kriterijuma za odabir novog stana | MediaPress\nRepertoar Cineplexx Niš bioskopa od 13. do 19. maja - 50 minuta pre\nOdabir novog doma nije lak zadatak, a bazira se na traženju lokacije koja će ispuniti kriterijume vas i vaše porodice. Kriterijumi zavise od potreba i mogućnosti, broja članova porodice i vaših želja, tako da je potrebna dobra analiza ponude pre konačne odluke.\nKako bi pokušali da ispune mnogobrojne želje kupaca, investitori se sve češće odlučuju za izgradnju modernih stambenih kompleksa nalik kondimulijumima. Oni predstavljaju svojevrsne male gradove zbog svojih karakteristika, a važe i za najmoderniji odabir mesta za život. Stanovi u izgradnji na Voždovcu većinski su upravo takvi i zbog toga ova beogradska opština predstavlja sve popularniji odabir mesta za život.\nU nastavku teksta izdvojeno je pet važnih kriterijuma koje treba uzeti u obzir prilikom donošenja konačne odluke za odabir stana.\nLokacija kao jedan od ključnih faktora\nPrilikom odabira novog doma, većina će se složiti da je lokacija jedan od važnijih elemenata. Međutim, koji su to kriterijumi koji određuju dobru lokaciju, ne može se tačno odrediti, obzirom na različitost ljudskih potreba i želja.\nMeđutim, postoje i elementi oko kojih se većina slaže, poput blizine škole, doma zdravlja, parkova za šetnju, dobro snabdevene prodavnice. Idealno rešenje je da sve što je navedeno bude u jednom stambenom kompleksu, na čemu se dosta radi poslednjih godina.\nPored toga, kod izbora novog mesta za život, potrebno je imati u vidu da je i blizina centru grada takođe bitna, kako zbog dnevnih obaveza, tako i zbog noćnih izlazaka. Ukoliko u uži izbor uđu pojedina mesta koja su ipak nešto dalje od centra grada, prednost treba dati lokaciji sa najbolje snabdevenim prevozom i okolnim putevima.\nBitno je istaći da moderna gradnja ima tendenciju da svoje objekte planski postavlja, tako da budu dobro povezani sa ostatkom grada.\nMoramo imati u vidu da potencijalno dobra lokacija sa sobom nosi i visoku cenu kvadrata, pa je potrebno naći dobar balans između tih faktora, kako bi uštedeli novac.\nBezbedan i miran deo grada idealan je za porodice\nUkoliko imate malu decu, kod izbora novog doma je pored dobrih škola i mesta za igru, bitna i bezbednost samog naselja. Moderne stambene komplekse karakteriše sigurnost, a čest je slučaj da su obezbeđeni kamerama i čuvarima, što uliva dodatno poverenje stanarima.\nUkoliko zgrada ne poseduje pomenute mere sigurnosti, potrebno je voditi računa o stepenu nasilja i kriminala u tom delu grada, da ima dovoljno policije i da je bezbedno za vas i vašu decu.\nFunkcionalan i adekvatan raspored koji odgovara vašim potrebama\nPrilikom odabira novog doma, raspored prostorija je bitna stavka kako bi prostor bio iskorišćen na pravi način. Pre svega, potrebno je težiti tome da novi prostor bude funkcionalan, u skladu sa brojem članova vaše porodice ali i kompatibilan životnim navikama koje gajite.\nIdealno rešenje je spavaća soba za svakog člana i zajednički prostor u vidu dnenve sobe, gde možete provoditi kvalitetno slobodno vreme. Takođe, terasa sa lepim pogledom je deo stana gde možete popiti svoju prvu jutarnju kafu.\nMnogi se odlučuju za stanove u novim stambenim kompleksima koji pružaju funkcionalan raspored uz adekvatno iskorišćenu kvadraturu.\nUpravo je ovo jedno od učestalijih pitanja kada se radi o odabiru novog stana. Ne postoji pravi odgovor na pitanje šta je bolje, ali je svakako bitno uzeti u obzir prednosti obe opcije.\nPrednosti starogradnje su u tome što je cena niža u odnosu na novogradnju, koju pored ovoga karakteriše i zahtevnija procedura vezana za papirologiju.\nStarogradnja se bazira na prirodnim i izvornim materijalima, te mnogi i dalje imaju više poverenja u starije zgrade, dok se novogradnja zbog toga čini nekvalitetnijom, međutim da li je to zaista tako?\nU pojedinim slučajevima jeste, zato što pojedini investitori ne poštuju standarde gradnje, tako da je to glavni razlog nepoverenja prema novogradnji. Međutim, ukoliko se ispoštuju svi standardi, ona je kvalitetnija zbog novih materijala koji se koriste. Treba imati u vidu da novim stanovima ne treba renoviranje, a termo, hidro i zvučna izolacija su u većini slučajeva dobro urađene.\nNove zgrade su energetski efikasnije, jer ne zahtevaju puno vremena za održavanje. Pored toga, funkcionalnost im je jača strana, jer je prostor bolje iskorišćen. Upravo je to slučaj kod novih stambenih kompleksa, pa se sve veći broj porodica odlučuje za ovaj tip naselja.\nPrilikom finalnog odabira nove lokacije, svakako se savetuje pomoć stručnjaka iz ove oblasti.\nParking je postao jedan od većih problema modernog načina života\nJedan od većih urbanističkih problema u velikim gradovima je broj parking mesta. Tako i ljudi koji biraju novo mesto za život, često ovaj element uzimaju kao jako bitan. Parking mesta su postala jako skupa, što dodatno otežava celu situaciju.\nČest je slučaj da se kupci pored stana, odluče za kupovinu i parking mesta. Rešenje donose moderni stambeni kompleksi, koji pored odličnih stanova, obezbeđuju i vlastito parking mesto.\nObzirom da je automobil u današnje vreme postao potreba mnogih, pomenuto rešenje nudi adekvatan model po kome bi trebalo postupati u budućnosti.\nKao što je već pomenuto, kupovina novog stana je veliki korak i zahteva pažljivu analizu ponude. Veliki je broj faktora koji se moraju uzeti u obzir, dok smo u tekstu izdvojili neke od bitnijih. Takođe, svako prema svojim potrebama vrednuje različite pogodnosti i mane, pa prema tome pravi selekciju.\nNadamo se da je ovaj tekst uspeo da vam pomogne prilikom definisanja nekih bitnih kriterijuma vezanih za pomenuti proces. Srećno prilikom odabira nekretnine.\nTag:domizbor stanovakupovina stanakupovina stanovalokacijaNekretninenovi stannovogradnjaodabir nekretnineodabir stanaponuda nekretninaponuda stanovaprodaja stanovastanStanovistanovi u izgradnji\nPortal Media Press Srbija vam predstavlja gradnju sutrašnjice i istražuje


Sretenje Gospodnje – Dan državnosti | podunavlje.info\n15. februar 2020 – Danas je veliki crkveni praznik Sretenje Gospodnje, ujedno je i Dan državnosti Srbije. Mada je uvreženo mišljenje da je reč o novije uvedenom državnom prazniku, treba znati da se Dan državnosti Srbije slavio do nastanka Kraljevine Srba, Hrvata i Slovenaca, potom je bio ukinut, da bi u Srbiji ponovo počeo da se slavi od 2002. godine.\nSretenje je za srpsku istoriju dvostruko značajno. Na Sretenje 1804. godine, na zboru viđenijih Srba sa područja Beogradskog, ili kako se ta zvanično zvao Smederevskog – pašaluka, u Marićevića jaruzi u Orašcu, doneta je odluka o podizanju ustanka protiv Turaka i za vožda je izabran Đorđe Petrović – Karađorđe.\nSlika na grobu Dimitrija Davidovića u Smederevu\nNa Sretenje 1835. godine u Kragujevcu je proglašen i prvi ustav kneževine Srbije, poznat baš tome kao Sretenjski. Tekst ustava izradio je Dimitrije Davidović, koji je svoje poslednje dan proveo u Smederevu, gde je i sahranjen.\nZastava Kneževine Srbije 1835. godine,\npo Sretenjskom ustavu\nInače, ta ustavna rešenje odmah su izazvala reakcije Austrije, Turske i Rusije, zbog čega je ubrzo suspendovan. Ove, tadašnje velike sile smatrale su ga previše liberalnim – u poređenju sa ustavima evropskih zemalja tog vremena on je to i bio, osim retkih izuzetaka poput Francuske i Belgije. Imajući u vidu da je ustav najviši pravni akt jedne zemlje, a da je Srbija tada bila vazalna kneževina Osmanskog carstva, Porta se prva protivila njegovom donošenju. Austrija je bila protiv ustava jer ga u to vreme ni sama nije imala, a Rusija je donošenje srpskog ustava prokomentarisala kao „francuski rasad u turskoj šumi“.\nImajući u vidu da je ustav najviši pravni akt jedne zemlje, a da je Srbija tada bila vazalna kneževina Osmanskog carstva, Porta se prva protivila njegovom donošenju. Austrija je bila protiv ustava jer ga u to vreme ni sama nije imala, a Rusija je donošenje srpskog ustava prokomentarisala kao „francuski rasad u turskoj šumi“.\nObjava u Davidovićevim Novinama Srbskim o proglašenju Sretenjskog ustava\nZakon o državnim i drugim praznicima u Republici Srbiji iz 2001, sa izmenama iz 2007. i 2011. godine, Dan državnosti navodi u prvom stavu prvog člana. U drugom stavu stoji: „Sretenje – Dan državnosti Srbije praznuje se 15. i 16. februara“. Kako ove godine praznik pada baš za vikend, i ponedeljak je neradan dan da bi se ispunila obaveza o dva dana praznovanja.


„Insajder“ ubio dva okupaciona NATO vojnika\n„Insajder“ ubio dva okupaciona NATO vojnika\nJedan avganistanski vojnik ubio je u subotu dva pripadnika međunarodnih NATO snaga u Avganistanu, javile su međunarodne snage. U saopštenju se navodi da je avganistanski vojnik okrenuo svoje oružje na vojnike koalicionih snaga na zapadu Avganistana i ubio dva vojnika u najnovijem incidentu takozvanih insajderskih napada.\nNapadi pripadnika avganistanskih bezbednosnih snaga na njihove kolege ili vojnike iz sastava međunarodnih NATO snaga podrivaju poverenje u avganistansku vojsku koja treba da preuzme odgovornost za bezbednost u zemlji od međunarodnih vojnika koji se treba da se povuku, navodi agencija AP. U saopštenju se ne navode dalji detalji osim da se slučaj ispituje.\nRanije, NATO snage su saopštile da je pet Amerikanaca iz sastava međunarodnih snaga ubijeno na jugu Avganistana kada je eksplodirala bomba na putu.Očigledno da NATO vojnici nisu dobrodošli u Avganistanu.


Dačić: Lesoto pomogao u glasanju u Interpolu, hvala im na tome - Politika - Dnevni list Danas\nPočetna » Politika » Dačić: Lesoto pomogao u glasanju u Interpolu, hvala im na tome\nMinistar spoljnih poslova Srbije Ivica Dačić ocenio je da današnje odbijanje prijema Kosova u Interpol pokazuje promenjen položaj Beograda na međunarodnoj sceni, do kojeg je došlo jačanjem saradnje Srbije sa prijateljskim zemljama.\n0Piše: Aca 20. novembra 2018. 14.29\nDačić je posle razgovora sa ministrom spoljnih poslova Lesota Lesegom Makgotijem zahvalio toj zemlji na glasanju protiv prijema Kosova u Interpol i dodao: Ovaj čovek je pomogao Srbiji, što treba da pamtimo i uzvratimo na isti način.\nPrema Dačićevim rečima, protiv članstva Kosova u Interpolu su glasale principijelne zemlje, koje drže do svojih stavova. Rezultat glasanja je mogao biti bolji za Srbiju, ali nisu učestvovali naši tradicionalni prijatelji, kao što su Indija, Šri Lanka, Komori, Dominika, Papua Nova Gvineja, izjavio je Dačić, uz konstataciju da se nije glasalo samo o Srbiji i Kosovu, već i o međunarodnom pravu.\nKosovo nije želelo da uđe u Interpol da bi se borilo protiv kriminala, već da bi bilo priznato kao država, ocenio je Dačić.\nOn je izrazio zahvalnost Vladi Lesota što je povukla sve izjave o statusu Kosova, a posebno one koje bi mogle da se tumače kao priznanje nezavisnosti Kosova.\nPored Lesota, još devet država je povuklo priznanje nezavisnosti Kosova, naglasio je Dačić i dodao da će Beograd nastaviti aktivnosti čiji je cilj da što više zemalja promeni odluke o priznanju kosovske nezavisnosti.\nMakgoti je poručio da Lesoto podržava mir na Zapadnom Balkanu i da će podržati rezultat dijaloga o normalizaciji odnosa između Beograda i Prištine. Bilo je suviše rano proglasiti nezavisnost, pre nego što je dijalog doneo rezultat, ocenio je Makgoti.\nglasanje, interpol, kosovo, lesotoBeograd


RTS :: Raspuštene skupštine na severu Kosova\nPolitika Raspuštene skupštine na severu Kosova\nutorak, 10. sep 2013, 10:12 -> 19:39\nVlada Republike Srbije donela odluku o raspuštanju četiri skupštine opština na severu Kosova, Kosovska Mitrovica, Leposavić, Zvečan i Zubin Potok. Formiran Upravljački tim za uspostavljanje Zajednice srpskih opština.\nNa sednici Vlade Srbije doneta je odluka o raspuštanju Skupštine opštine Kosovska Mitrovica, Skupštine opštine Leposavić, kao i skupština opština Zvečan i Zubin Potok.\nVlada je imenovala predsednike i članove privremenih organa u ovim opštinama, navedeno je u saopštenju vladine Kancelarije za saradnju sa medijima.\nVlada Srbije je obrazovala Upravljački tim za uspostavljanje Zajednice srpskih opština na Kosovu i Metohiji.\nPredsednici opština Zvečan i Kosovska Mitrovica Dragiša Milović i Dragiša Vlašković i predsednik Skupštine opštine Zubin Potok Stevan Božović nisu zvanično obavešteni da su njihove skupštine opština raspuštene, ali su naveli da su očekivali takvu odluku Vlade Srbije.\nVlašković i Božović nisu želeli da komentarišu današnju odluku Vlade, dok je Milović rekao da razume da su opštine Zvečan i Zubin Potok raspuštene jer im je istekao mandat, ali da ne zna šta je razlog za raspuštanje skupština opština u Leposaviću i Kosovskoj Mitrovici.\n"Jasno je da Briselski sporazum mora da se sprovodi, a skupštine opština na severu Kosova to neće činiti", rekao je Milović i dodao da je moguće da je jedan od zaključaka sa poslednje runde pregovora premijera Srbije i Kosova 8. septembra bio da se one raspuste.\nPrema njegovim rečima, odbornici Skupštine opštine Zvečan na poslednjoj sednici su zaključili da će nastaviti da rade dok se Ustavni sud Srbije ne izjasni o ustavnosti odredaba Briselskog sporazuma.\nMilović je izrazio bojazan da sadašnja situacija može da destabilizuje situaciju na severu Kosova. "Ne bi bilo dobro da se to desi, posebno za nas koji živimo na ovim prostorima, ali to je realnost, a mi smo odluku o smeni očekivali jer je to najavljeno pre nekoliko nedelja", rekao je Milović.\nKandidat za gradonačelnika severne Kosovske Mitrovice Oliver Ivanović smatra da je raspuštanje četiri skupštine opštine logičan potez Vlade Srbije, jer su se ti ljudi protivili izlasku na lokalne izbore na Kosovu, zakazane za 3. novembar.\n"Teško je zamisliti sprovođenje briselskog sporazuma i organizovanje lokalnih izbora ukoliko oni koji treba da sprovode te izbore, to jest predsednici opština, aktivno agituju protiv izbora", rekao je Ivanović i ocenio da je odluka možda i zakasnela, jer je kratak period u kome treba da promeniti mišljenje naroda u vezi sa izborima.\nIvanović je ocenio i da raspuštanje skupština opština na severu Kosova neće ugroziti izborni proces.\nPrema njegovim rečima, raspuštanje četiri skupštine opštine na severu Kosova predstavlja i opomenu direktorima javnih preduzeća na Kosovu koji su do sada zagovarali bojkot izbora.\n"Sada je potrebno postaviti politički neutralne organe koji će premostiti period do izbora", rekao je Ivanović, bivši državni sekretar Ministarstva za Kosovo i Metohiju i lider liste "Srbija, demokratija, pravda - Oliver Ivanović", koja učestvuje na izborima.\nOd četiri raspuštene skupštine Opštine, u Zvečanu i Zubinom Potoku su u maju održani lokalni izbori, ali ih Vlada Srbije nije priznala. Skupštinama opština Leposavić i Kosovska Mitrovica nije istekao mandat.\nJedina parlamentarna stranka koja otvoreno poziva na bojkot novembarskih izbora DSS oštro komentariše odluku vlade.\n(sreda, 11. sep 2013, 08:15) - anonymous [neregistrovani]\n(sreda, 11. sep 2013, 05:12) - anonymous [neregistrovani]\n(sreda, 11. sep 2013, 02:47) - Бојан [neregistrovani]\n(utorak, 10. sep 2013, 23:07) - anonymous [neregistrovani]\n(utorak, 10. sep 2013, 22:22) - anonymous [neregistrovani]\n(utorak, 10. sep 2013, 21:51) - anonymous [neregistrovani]\n(utorak, 10. sep 2013, 21:01) - anonymous [neregistrovani]\n(utorak, 10. sep 2013, 20:54) - Permanent [neregistrovani]\n(utorak, 10. sep 2013, 19:44) - anonymous [neregistrovani]\n(utorak, 10. sep 2013, 19:07) - anonymous [neregistrovani]


Brojna domaća i svetska imena na 13. Serbia Fashion Week-u – Gloria\nDa 13 može da bude i srećan broj, pokazaće jesenje izdanje „Serbia Fashion Week-a“. Trinaesto izdanje jedine licencirane Nedelje mode u Srbiji i najveće modne manifestacije u jugoistočnoj Evropi održaće se od 9. do 14. oktobra u Novom Sadu i predstavljaće kulminaciju internacionalizacije „Serbia Fashion Week-a“.\nKao pobednica u kategoriji “Winner for Mad Mood” na „Serbia Fashion Week-u“, dizajnerka Suzana Perić svoju novu kolekciju premijerno će predstaviti 19. septembra u Milanu. Samo nekoliko dana kasnije, od 28. do 30. septembra brojni priznati modni dizajneri iz sveta, ali i iz Srbije imaće revije na „Paris Fashion Week-u“ na platformi „Defile a Paris“, čija predsednica je prva dama „Serbia Fashion Week-a“ Svetlana Horvat.\nU kongresnom centru „Master“ Novosadskog sajma revije će imati slavna Agata Luiz de la Prada iz Španije, njen sunarodnik Pedro Juan Glez, Eymeric Francois iz Francuske, Imen Design iz Italije, Eduardo Perez Gonzalez Octanos iz Argentine… Srpskoj publici svoj dizajnerski rad prikazaće i modni kreatori iz regiona: Anđela Aja Vučinić, kao i Tijana Medenica iz Crne Gore, Sanja Veličković iz Slovenije, Antonela Gregorović iz Hrvatske i drugi. Među najznačajnijim srpskim dizajnerima koji su takođe potvrdili učešće na „Serbia Fashion Week-u“ su Bata Spasojević, Boško Jakovljević, Marija Šabić, Marija Dimitrijevič, Nemanja Jovanovič i mnogi drugi. Novina na 13. „Serbia Fashion Week-u“ je i to što će jedan dan biti posvećen modnim brendovima koji će imati revije u „Promenadi“, najvećem shopping centru u ovom delu Balkana.\nUlaznice za “Serbia Fashion Week” u prodaji su na prodajnim mestima Gigstixa i putem sajta www.gigstix.com\nFoto: Prmo/Srđan Aleksić\nDrugo veče Serbia Fashion Weeka u znaku mladih dizajnera\nModa, sjaj i glamur: zašto je ovo najuspešniji Serbia Fashion Week


Vi ste ovde: Overa / PROPISI / PRAVOSUDNI / Arbitražna pravila Komisije Ujedinjenih nacija za međunarodno trgovinsko p...\n1. Ako se imenuju tri arbitra, svaka stranka imenuje po jednog arbitra i o tome obaveštava Sekretarijat Arbitraže. Tako imenovana dva arbitra biraju trećeg, koji vrši dužnost predsedavajućeg arbitra arbitražnog suda, o čemu obaveštavaju Sekretarijat Arbitraže.\nLice koje bi moglo biti imenovano za arbitra, kada mu se u vezi s tim obrate, saopštava Sekretarijatu Arbitraže svaku okolnost koja bi mogla izazvati opravdanu sumnju u njegovu nepristrasnost ili nezavisnost. Arbitar, počev od momenta imenovanja i u toku celog arbitražnog postupka, bez odlaganja saopštava svaku takvu okolnost Sekretarijatu Arbitraže, osim ako ga je već ranije o tome obavestio. Sekretarijat Arbitraže o tome obaveštava stranke i daje im mogućnost da se o tome u primerenom roku izjasne.\nTags: arbitražna pravila, Ujedinjene nacije\nZakon o advokaturi Pravilnik o sudu časti pri Privrednoj komori Srbije


Uzgajivači aronije na mukama - otkupna cena skoro kao troškovi berbe - Voćarstvo | Agroklub.rs\nNišavski okrug, Donji Dušnik, Gadžin Han\nZasadi aronije na jugu Srbije i ove godine ostaće neubrani jer otkupna cena od 50 dinara koju hladnjačari nude, uzgajivačima nije prihvatljiva.\nDobrinka (73) i Svetolik Stanković (76) iz Donjeg Dušnika kraj Gadžinog Hana, među prvima u Srbiji odlučili su se za uzgajanje aronije, ali sada nameravaju da je dobrim delom počupaju, jer se iz godine u godinu suočavaju sa istim problem - plasmanom roda.\nPrema rečima Stankovića hladnjačari poslednje tri godine ili ne otkupljuju to voće ili otkupljuju po ceni koja je za proizvođače neprihvatljiva.\n"Berači naplaćuju 40 dinara po kilogramu, a hladnjačari nam nude 50 dinara. Nemamo računicu da je beremo. Gde su tu naši troškovi oko obrade zemljišta i berbe. Potrebno je obezbediti gajbice, prevoz do hladnjače…", kazao je Stanković za Agroklub.\nUbrano 300 kilograma roda\nNa imanju u Donjem Dušniku, dodao je Stanković, imaju 600 žbunova, a s obzirom da svaki žbun ima oko osam kilograma "crnih bobica", ovogodišnji rod je oko pet tona.\n"Ubrali smo 300 kilograma aronije za pripremu hladno ceđenog soka i nešto malo roda nabrali smo za naše stalne kupce u Nišu. Imamo i kupce koji sami dolaze i beru. Njima naplaćujemo po kilogramu 100 dinara, međutim, oni beru male količine - pet do deset kilograma. Verovatno će nam ostati neubrane četiri tone", istakao je Stanković.\nOstaće neubrane četiri tone, kaže Stanković\nKazao je da će, kada se završi ovogodišnja berba počupati najmanje polovinu od 600 žbunova, a slična sudbina, dodao je, zadesiće još neke zasade aronije na jugu Srbije.\n"Naš poznanik iz okoline Leskovca počeo je već da čupa svoj zasad, a on ima 1.800 žbunova. Voćar iz Dragovlja napustio je zasad, više ga ne navodnjava i ne bere", kazao je naš sagovornik.\nPrema njegovim rečima, glavni problem sa ovim voćem je to što je hladnjačari u Srbiji uvoze iz Poljske i Ukrajine za svega 80 centi po kilograma, jer se u tim zemljama sav rod bere mašinski i cena može da bude veoma niska.\nBobice nisu slatke\nDobrinka Stanković kazala je za Agroklub da ljudi u našoj zemlji još ne prihvataju aroniju poput nekog drugog voća, iako se radi o biljci poreklom iz Sibira koja je izuzetno korisna za imunitet, za poboljšanje krvne slike i prevenciju mnogih bolesti.\n"Ljudi očekuju da bobice budu slatke, ali nisu. One su opore jer imaju puno tanina. Pune su vitamina, a u sebi imaju čak i vitamin P. Od kako je krenula epidemija korona virusa, lekari preporučuju u ishrani tamne bobice, među kojima je i aronija", istakla je Stankovićeva.\nIzuzetno korisna za imunitet\nOna je naglasila da je područje opštine Gadžin Han "bogom dano" za uzgajanje ovog voća jer se radi o netaknutoj prirodi na 400 metara nadmorske visine.\n"Ne prska se jer je ne napadaju nikakve biljne bolesti. Potrebno je samo da se redovno kultivira da ne bi zarasla u travu i korov i da se redovno zaliva. Kada ima dovoljno vode bobice su kao crni biseri, a bez vode su sitne i skvrčene."\nKazala je da su njen suprug i ona krenuli sa proizvodnjom aronije kako bi ispunili penzionerske dane, ali ne moraju po svaku cenu da je uzgajaju.\nCena aronija Berba voća Dobrinka Stanković Žbun Svetolik Stanković Čupanje zasada


Reč stručnjaka - Zdravo sedenje\nPočetna » Reč stručnjaka\nCategory: Reč stručnjaka\nPosted on 07/11/2019 09/17/2019\nLABORATORIJA ZA MEDICINU SPORTA I TERAPIJU VEŽBANJEM – MEDICINSKI FAKULTET – UNIVERZITET U BEOGRADU\nVelika nam je čast i zadovoljstvo što su TOGU sportski rekviziti izabrani da budu deo Laboratorije za medicinu sporta i terapiju vežbanjem, Medicinskog fakulteta, Univerziteta u Beogradu.\nOvaj renovirani interdisciplinarni centar, jedina je laboratorija ove vrste u našoj zemlji. Preko 20 profesora i saradnika okupljeno je sa idejom da se korisnicima pruži stručno mišljenje i adekvatan program pravilne preventivne i terapijske primene fizičke aktivnosti.\nPREDVIDETI NEPREDVIDIVO – TV STUDIO B\nProf. Dr. Duško Ilić, PROFEX AKADEMIJA Telesna struktura\nSARADNJA PROFEX AKADEMIJE, PROF.DR.DUŠKA ILIĆA I TOGU GMBH\nSARADNJA PROFEXA SA BRENDOM TOGU\nPRAKTIČNA ŽENA – TV Prva – Saveti za bolove u leđima\nFizioterapeut Milan Ilić, osnivač ambulante za fizikalnu terapiju I rehabilitaciju FIZIO VRAČAR Detaljnije…\nRTS ORDINACIJA – DUGOTRAJNO SEDENJE\nDr Milan Mileusnić, Ambulanta za fizikalnu terapiju i rehabilitaciju SPORT MEDICAL ALLIANCE Detaljnije…\nTAKO STOJE STVARI – RTS 1 – RUBRIKA NAZDRAVLJE – SEDENJE\nDr Vesna Stefanović Nikolić, Ordinacija LEĐA I VRAT\nPhTh Marija Mišić, Ordinacija FOCUS FIZIKAL Detaljnije…\nDr Vesna Stefanović Nikolić\nDr Vesna Stefanović Nikolić, specijalista fizikalne medicine i rehabilitacije, koja se u okviru svoje privatne prakse #OrdinacijaLEĐAIVRAT već 11 godina uspešno bavi rehabilitacijom pacijenata sa oboljenjima kičmenog stuba,govori nam o izazovima današnjeg načina života i efektima koje naše ponašanje ima na naš organizam.U nastavku, bavi se pitanjem zašto nastaje BOL U LEĐIMA, koje su POSLEDICEzanemarivanja prvih signala koje nam naše telo šalje i daje PREPORUKE za očuvanje zdravlja naših leđa.Odgovornost prema sebi i sopstvenom zdravlju je na prvom mestu! Detaljnije…\nPosted on 12/27/2017 04/03/2018\nPredstavljamo Vam Aleksandru Krstić, višeg strukovnog fizioterapeuta sa iskustvom od preko 17 godina rada. Danas, Aleksandra radi sa decom uzrasta od rođenja do 10 godina starosti, vodi Force Center Kids i prenosi Vam svoja iskustva u radu sa decom različitih uzrasta.\n“Današnji način života, donosi nam mnoge negativne posledice. Pre svega, suočeni smo sa činjenicom da se naša deca nedovoljno bave sportom i fizičkim aktivnostima. Razmislite samo koliko ste Vi u njihovim godinama dnevno vremena provodili u parku, koliko ste igrali košarku ispred zgrade ili preskakali lastiš? S druge strane, današnje generacije često i nemaju časove fizičkog vaspitanja, a najveći deo dana provode u pasivnom sedenju u školi ili kod kuće uz kompjuter, tablet…telefon. Detaljnije…\nPosted on 12/21/2017 04/03/2018\nOtkrivamo vam šta je to AKTIVNO SEDENJE\nZena.Blic.rs procitajte opširnije\nMilan Ilić, osnivač rehabilitacionog centra Fizio Vračar, govori o problemima bola u donjem delu leđa, kičmi, ramenima i vratu prouzrokovanih dugotrajnim sedenjem, kao i prevenciji kao bitnom faktoru, koja se ogleda u aktivnom sedenju koje omogućavaju posebno dizajnirani jastuci za aktivno sedenje.


Beta\t 8. aprila 2016. 13:45\n“Postoje razlozi da verujemo da će rast ove godine biti i veći od 1,8 odsto, jer podaci iz prva dva meseca ukazuju na značajan rast investicija i oporavka potrošnje domaćinstava”, rekao je Šestović na predstavljanju izveštaja te banke.\n“Kad imate te komponente ukupne privrede, a domaća potrošnja i investicije rastu, onda se očekuje da ukupan rast BDP bude dosta dobar u 2016. godini” , naglasio je Šestović.\n“Verujemo da će doći do tog rasta, jer se povećao broj stranih investicija u poslednjih 20 meseci”, rekao je on i objasnio da je primetan veliki broj malih investicija, što je veoma dobro.\nPrema ovom izveštaju, održiv rast može se postići koncentrisanjem na agendu dugoročnih reformi koja se odvija na pet stubova – eliminisanje slabosti i barijera za formalno zapošljavanje, poboljšanje klime poslovanja i upravljanja, smanjenje veličine vladinog aparata uz istovremeno poboljšanje kvaliteta u pružanju usluga, produbljivanje trgovinske i finansijske integracije, i obezbeđivanje održivog korišćenja prirodnih resursa.\n“Traljav oporavak u Evropi i u svetu u celini, veća spoljna nestabilnost na finansijskih tržištima, kao i pomeranja cena nafte donose rizike za ekonomski izgled u regionu. Veliko učešće zajmova koji se neredovno otplaćuju u regionu takođe može da umanji budući rast kredita”, piše u izveštaju.


Postavio KucniLekar\t OdNov 14, 2019\nDermatološka oboljenja nisu isključivo bolest kože, već mogu da prouzrokuju i druga oboljenja, a jedno od njih s ozbiljnim posledicama je i psorijaza, jer može da dovede do trajnog oštećenja zglobova i invaliditeta.\nPsorijaza će biti tema 21. po redu “Beogradskih dermatoloških dana” koji se održavaju od 14. do 16 novembra. Cilj skupa je edukacija dermatologa Srbije o najnovijim dostignućima u lečenju dermatoloških bolesti.\nPredsednik Organizacionog odbora skupa profesorka Lidija Kandolf Sekulović istakla je značaj skupa za razmenu znanja i naučnih dostignuća. Ove godine, kako je rekla, biće pokrivene brojne teme – dermatoonkologija, infekcija kože, estetska dermatologija…, ali će u fokusu biti psorijaza.\nPsorijaza nije samo bolest kože, već je praćena mnogim komorbiditetima, na prvom mestu psorijaznim artritisom koji može da pogodi do 30 odsto osoba sa psorijazom. Vrlo je važno da se simptomi prepoznaju na vreme, da se pacijenti jave dermatologu radi najboljeg lečenja koje je dostupno u Srbiji”, rekla je fr Kandolf Sekulović.\nIako se psorijaza manifestuje prvenstveno na koži, kod četiri od deset osoba s psorijazom postoji mogućnost razvijanja težih oblika bolesti.\nLekari naglašavaju da su važni redovni dermatološki pregledi kako ne bi došlo do razvoja psorijaznog artritisa, čak i pre pojave simptoma na koži, kao što su crveni pečati ili svrab.\nPredsednik Naučnog odbora Beogradskih dermatoloških dana profesor Željko Mijušković istakao je da psorijaza nije samo bolest kože već da pacijenti koji boluju od psorijaze imaju veći rizik od metaboličkog sindroma, koronarne bolesti, čak i veće incidencije drugih tumora kože.\n“Psorijazu treba shvatiti kao sistemsku bolest. Od aprila ove godine pacijentima je dostupna biološka terapija o trošku RFZO. Imamo dva nova leka na listi”, naglasio je Mijušković.\nU Srbiji oko 150.000 ljudi boluje od psorijaze, a dermatovenerolog profesorka Danica Tiodorović kaže da sada sa uvođenjem savremene terapije nema razlike u lečenju pacijenata u Srbiji i u razvijenim zemljama.\n“Sada nema značajne razlike u lečenju pacijenata u Italiji i Srbiji. U Srbiji je već duže dostupna savremena terapija, a dostupno je više bioloških lekova. Vrlo je važno da pacijenti prate simptome, jer je neophodan individualni pristup za svakog obolelog”, rekla je fr Tiodorović.\nBeogradski dermatološki dani prvi put su održani pre 25 godina sa ciljem da okupe dermatovenerologe Srbije, a vremenom su prerasli u simpozijum sa međunarodnim učešćem.


NOVI SIMBOL BEOGRADA: Predstavljena skulptura Beogradskog čitača\n07.05.2015. 14:40h 01.07.2017. 00:00h\nU pitanju je skulptura Andrije Vasiljevića, studenta pete godine master akademskih studija Fakulteta primenjenih umetnosti u Beogradu. Pobednička skulptura će postati simbol grada, biće postavljena u užem centru, a Beograđani i gosti srpske prestonice će imati priliku da uživaju u ovom umetničkom delu\nBEOGRAD - Gradonačelnik Beograda Siniša Mali je na današnjoj konferenciji u Starom dvoru proglasio pobedničku skulpturu „Beogradskog čitača”, koja će biti postavljena u užem centru grada.\nU pitanju je skulptura Andrije Vasiljevića, studenta pete godine master akademskih studija Fakulteta primenjenih umetnosti u Beogradu.\nGradonačelnik je rekao da je od samog početka verovao u ovu ideju i bio siguran da će poduhvat biti uspešan, jer kako je dodao, kada se radi sa mladim ljudima, ne može da se napravi greška.\n– Pobednička skulptura će postati simbol grada, biće postavljena u užem centru, a Beograđani i gosti srpske prestonice će imati priliku da uživaju u ovom umetničkom delu. U vreme kada je knjiga pala u drugi plan i kada nove tehnologije sve više uzimaju maha, ovo je veoma značajna poruka koja ukazuje na važnost knjige i čitanja. Izložba u holu RTS-a dala je mogućnost svima da vide da Beograd i Srbija mogu da se pohvale izuzetno talentovanim mladim vajarima – istakao je Siniša Mali.\nGradonačelnik je zahvalio članovima žirija, kao i inicijatorima projekta na ideji koja će, kako je naveo, Beograd učiniti boljim i lepšim.\n– Ova ideja takođe promoviše mladost i talenat i daje mogućnost studentima da vide da postoji budućnost u ovom gradu za njih, ali i da grad i država brinu o tome – naglasio je Mali, čestitao svim umetnicima i poželeo im uspeh u budućem radu i karijeri.\nKonferenciji su prisustvovali i članovi žirija, Miroslav Živković i Nikola Kusovac, mentor studenata profesor Dragoljub Dimitrijević, kao i inicijatorke projekta Gordana Vlajić i Tanja Šikić.\nNakon desetodnevne izložbe održane u holu RTS-a, a na osnovu glasova stručnog žirija i posetilaca izložbe, doneta je odluka o najuspešnijem idejnom rešenju skulpture „Beogradski čitač”. Autori radova su studenti master i doktorskih studija Fakulteta primenjenih umetnosti iz Beograda.\nBeogradski čitačskulpturapredstavljanjeSkupština grada


Općina Novi Grad Sarajevo ove će godine u zapošljavanje pripravnika i prekvalifikaciju za deficitarna zanimanja u svrhu zapošljavanja usmjeriti 200. 000 konvertibilnih maraka.\nRiječ je o jednoj od mjera podsticaja razvoju privrede i zapošljavanja koju ova lokalna zajednica provodi u saradnji sa Javnom ustanovom Služba za zapošljavanje Kantona Sarajevo.\nTim povodom načelnik Općine Semir Efendić i direktor Službe za zapošljavanje KS Igor Kamočaji, potpisali su danas memorandum o razmijevanju i saradnji na realizaciji navedenog programa. Program će biti usmjeren isključivo prema privredi i neće se odnositi na zapošljavanje pripravnika u javnim ustanovama, organima uprave i slično.\n„Mi smo opredijeljeni da aktivno radimo kada je u pitanju privreda i rješavanje problema nezaposlenosti i provodimo set mjera od kojih jedna podrazumijeva izdvajanje sredstava iz općinskog budžeta za prekvalifikaciju i stažiranje ili pripravnički staž, odnosno prvo zaposlenje. Ukupno je 5 posto budžeta Općine usmjereno u razvoj privrede Novog Grada. Sve osobe koje će biti zaposlene kroz ovaj program bit će sa evidencije Službe za zapošljavanje Kantona Sarajevo, odnosno Biroa za zapošljavanje Novi Grad”, rekao je načelnik Efendić.\nDodao je da Općina ima dobru praksu sa firmom Zrak, jedinom na svom području iz oblasti namjenske industrije, sa kojom je u protekle dvije godine vršeno zapošljavanje pripravnika putem prekvalifikacije, od koji su sve osobe koje su prošle obuku, nastavile da rade u firmi Zrak, što je dobar primjer obuke za deficitarna zanimanja. „I ove godine ćemo najvjerovatnije nastaviti relizaciju tog projekta, jer već imamo zahtjev od ove firme za angažman nove radne snage, a firma Zrak ima ugovorene poslove za cijelu 2016. godinu“, naglasio je načelnik Efendić.\nUz pomoć privrednog Savjeta, Općina Novi Grad tražit će model sličan onom koji provodi sa firmom Zrak, a to podrazumjeva da ljudi koji završe sa prekvalifikacijom ili pripravničkim stažom, dobiju zaposlenje, a ne da se ponovo nađu na Birou za zapošljavanje.\nDirektor Kamočaji je istakao da je Općina Novi Grad jedna od prvih Općina u Sarajevskom kantonu koja je prepoznala ovaj vid partnerstva između javnih ustanova i lokalne samouprave u dijelu koji se odnosi na pitanje smanjenja nezaposlenosti, odnosno brže integracije nezaposlenih osoba na tržište rada. „Brojni su primjeri u zemljama u regionu gdje lokalne zajednice poput ove inicijative smanjuju nezaposlenost, a potiču osobe sa evidencije nezaposlenih da riješe svoje egzistencijalno pitanje“, izjavio je Kamočaji.\nOpćina Novi Grad će uz pomoć privrednog Savjeta najprije provesti anketu sa firmama iz Novog Grad kako bi one mogle iskazati potrebe za zanimanjima, koja ne mogu da nađu na tržištu rada. Na osnovu potreba firmi ići će se u raspisivanje konkursa.


U izmjenama Zakona o poreskom postupku, ipak, postoje izuzeci. Upravo za radnike na probnom radu kraćem od 15 dana i one koji rade privremene ili povremene poslove, Poreska uprava neće izdavati kartice. Baš su se na te odredbe žalili poslodavci koji uredno plaćaju poreze i doprinose za svoje radnike.\nKažu, Vlada time ništa neće postići. Vjeruju da bi redovne inspekcijske kontrole i lična karta bili sasvim dovoljni da se stane ukraj nelojalnoj konkurenciji. Ako se kartice budu uvodile, imaju nekoliko prijedloga za ministra finansija.


“Da li je pravda iznevjerila žene preživjele nasilja?: Akciono orijentirane preporuke za efikasno sprečavanje, zaštitu i procesuiranje u zemljama Zapadnog Balkana i Turskoj” – Centar ženskih prava\nStudija analizira propuste i neuspjehe u pružanju odgovora na nasilje nad ženama u Albaniji, Bosni i Hercegovini, Kosovu, Crnoj Gori, Sjevernoj Makedoniji, Srbiji i Turskoj, posmatrano iz perspektive stvranih slučajeva, prijavljenih i procesuiranih unutar pravnog i institucionalnog sistema zaštite.\nGlavna svrha ovog regionalnog istraživanja je da pruži konkretne preporuke za djelovanje na poboljšanju sistema zaštite utemeljene na identifikaciji i analizi ključnih nedostataka dobijenih kroz dubinsku studiju 14 slučajeva u gore navedenim zemljama. Jedan od zaključaka studije je da postoje značajne praznine i ograničenja u sistemu zaštite preživjelih, uprkos činjenici da su sve zemlje do određenog stepena poboljšale položaj žena i promovisale rodnu ravnopravnost, usvojile specifično zakonodavstvo za nasilje u porodici i ratifikovale konvencije koje se bave svim oblicima nasilja.\nStudija poziva na istinski interdisciplinarni pristup koji bi prevazišao stroge mehanizme zaštite i proširio se na različita područja poput antidiskriminacije i radnih odnosa, kao i na kontinuiranu edukaciju profesionalaca i zalaganje za istinsko opredjeljenje donosioca odluka na realizaciji međunarodih standarda u ovoj oblasti.\nRegionalna studija nastala je unutar okvira UN Women regionalnog programa za zaustavljanje nasilja nad ženama u zemljama Zapadnog Balkana i Turskoj: “Sprovođenje normi, promjena stavova”, finansiranog od Evropske unije.\n Sve reference u ovom dokumentu koje se odnose na Kosovo će biti shvaćene da su u potpunosti u skladu sa Rezolucijom Vijeća sigurnosti UN 1244 (1999).\nOdlučno za funkcionalniji sistem zaštite žena od nasilja na Zapadnom Balkanu i Turskoj


aida-srbija - VERTICAL BLUE\nponedeljak, 14 april 2008\nZvršeno je još jedno interesantno AIDA ranking takmičenje, održano od 1. do 11. aprila 2008. godine, na lokaciji Dean’s Blue Hole na Long Island-u, na Bahamima. Osvojeno je ukupno 23 nacionalna, a od toga 5 svetskih rekorda.\nNovi svetski rekord u disciplini CNF u muškoj konkurenicji postavio je William Trubridge sa Novog Zelanda. Četvrtog dana takmičenja zabeležio je svetski rekord od -84m u ovoj disciplini i time oborio stari od -83m koji je držao Herbert Nitsch, postavljen 2007. godine. Pretposlednjeg dana je i taj svoj rekord oborio, zaronivši 2 metara dublje, pa aktuelni svetski rekord sada iznosi -86m. Njemu takođe pripada i novi svetski rekord u disciplini FIM (za muškarce), koji iznosi -108m, a koji je postigao poslednji dan takmičenja, nakon rekorda od -107m koji je sam postavio 3 dana ranije.\nU ženskoj konkurenciji istakla se Ruskinja Natalia Avseenko, koja već više od 2 godine bezuspešno pokušava da obori rekord u disciplini CNF. Najzad je uspela! Zaron od 2’37’’ i dubinu od -57m sudija Fran Rose ocenio je belim kartonom, što joj je donelo najveću radost. Stari rekord od -56m držala je Sara Campbell, postignut u Dahabu, Egipat, oktobra meseca prošle godine.\nDave Mullins je imao nameru da obori svetski rekord u disciplini CWT, koji iznosi -112m a koji još uvek drži Herbert Nitsch, ali je imao problema sa preuzimanjem taga, na -113m. Naime, ispustio ga je i dok je pokušavao da otkači i ponese na površinu makar karabinjer za koji je bio pričvršćen tag, misleći da će i on biti dovoljan kao dokaz o markiranoj dubini, izgubio je dosta snage i vremena, pa je black-out bio neizbežan.\nOvo su samo neke od najnovijih vesti sa takmičenja, a više detalja naćićete na njihovom zvaničnom sajtu .


Disovu nagradu za 2019. godinu dobio je pesnik Đorđo Sladoje - Kultura - Dnevni list Danas\nPočetna » Kultura » Disovu nagradu za 2019. godinu dobio je pesnik Đorđo Sladoje\nDisovu nagradu za poeziju za 2019. godinu dobio je pesnik Đorđo Sladoje (65) iz Novog Sada, saopštio je danas u Čačku predsednik žirija za dodelu Disove nagrade profesor Filološkog fakulteta u Beogradu Jovan Delić.\n0Piše: Beta 13. marta 2019. 15.47 Izmenjeno: 15.47\n„Đordjo Sladoje objavio je ukupno 22 knjige od koih je 14 pesničkih zbirki, što ga svrstva u red najostvarenijih savrmenih srpskih pesnika prepoznatljivog glasa, disovski gorkog, disovski strogo kritički usmerenog na naše dane, ali i disovski odanog svojoj pesničkoj tradiciji, jeziku, otadžbini i narodu“, rekao je Delić na konferenciji za novinare u Čačku.\nDisovu nagradu za celokupno pesničko stvaralaštvo dodeljuje Gradska biblioteka u Čačku, u okviru manifestacije „Disovo proleće“, koju već 56 godina organizuje u čast poezije Vladislava Petkovića Disa (1880-1917), koji je rodjen u čačanskom selu Zablaće.\nDisova nagrada biće uručena ovogodišenjm dobitniku na završnoj svečanosti „Disovog proleća“, 31. maja u Čačku.\nDirektor Gradske biblioteke Bogdan Trufunović izrazio je zadovoljstvo što je biblioteka prvi put od osnivanja dobila svoju zgradu u kojoj će se odvijati ovogodišnja manifestacija „Disovo proleće“.\nTrifunović je najavio da će u okviru programa 56. „Disovog proleća“, koje će trajati dva i po meseca, biti održano više knjiženih promocija, a biće dodeljena i tradicionalna nagarda za najbolju prvu pesničku zbirku „Mladi Dis“, kao i nagrade za najoblji esej o Disu i za najbolje literarne radove učenika osnovnih i srednjih škola.\nDisova nagrada, poezija, Đorđe SladojeBeograd\n140 godina od rođenja Disa\nBiblioteka u Čačku raspisala konkurse za najbolji esej o Disu i Nagradu Mladi Dis


Od sutra počinje vakcinacija u ivanjičkom Domu zdravlja – Info LIGA\nOd sutra počinje vakcinacija u ivanjičkom Domu zdravlja\nby infoLIGA · 30/09/2020\nOd sutra počinje vakcinacija protiv sezonskog gripa u ivanjičkom Domu zdravlja, a za Ivanjičane je za sada obezbeđeno 1300 doza. S obzirom na to da je interesevovanje veliko, pogotovo zbog korona virusa, iz ove ustanove kažu da se nadaju da će od Zavoda za javno zdravlje dobiti još vakcina.\nVakcinacija će se vršiti u prostorijama epidemiološke službe, a potrebno je da se pacijenti jave svom izabranom lekaru radi naloga.\nEpidemiolog dr Milorad Dramićanin apelovao je na sve rizične grupe, pre svega hronične bolesnike i starije od 65 godina da se vakcinišu, a imunizacija se preporučuje i zaposlenima u javnim službama, medicinskim i šalterskim radnicima.\nŠto se tiče epidemiološke situacije u Ivanjici trenutno je mirna, a u Domu zdravlja kažu da su i testovi svih članova porodice pacijenta koji je pre deset dana bio pozitivan na virus covid19, negativni.\nTags: Dom zdravljaivanjicaivanjicki dom zdravljavakcinacija\nPočinje sa radom škola skijanja na Dajićkom brdu\nNa prodaju kompleks u Priličkom Kiseljaku – Objekti i zemljište po početnoj ceni od 4 miliona dinara\nNext story Ivanjica – Novoformirani odbor Zavetnika posetio predsednik Stefan Stamenkovski (VIDEO)\nPrevious story Humanitarna akcija za izgradnju nove kuće za Čubriće iz Lučana


Greške ih skupo koštale: Fejsbuk izgubio 50 milijardi dolara : tehnopedija\nJedna od najpopularnijih društvenih mreža nije se mogla pohvaliti baš najuspešnijom godinom, što se drastično odrazilo na njenu vrednost i položaj na tržištu.\nAkcije Fejsbuka oslabile su u četvrtak osam odsto nakon što je kompanija u sredu objavila izveštaj o zaradi u četvrtom tromesečju 2019. godine. Ovaj pad doveo je do pada tržišne vrednosti kompanije od čak 50 milijardi dolara i sada ona vredi manje od 600 milijardi dolara, piše NBC njuz.\nPad cene deonica usledio je posle izveštaja o porastu troškova Fejsbuka od čak 51 odsto u 2019. godini u poređenju s 2018. Troškovi su usko povezani s poboljšanjima privatnosti i sigurnosti korisnika na kojima ova društvena mreža radi otkad se suočila s javnim kritikama, prenosi portal Klix.ba.\nOvi podaci podudaraju se s padom u operativnoj profitnoj marži, s 45 posto u 2018. na 34 posto u 2019. godini. Osim povećanih troškova u pomenutim oblastima, Fejsbuk radi i na promenama u vezi s reklamiranjem, što usporava njegov razvoj.\nIz kompanije kažu da poboljšanja privatnosti u softveru Eplovog ajfona Guglovog androida mogu negativno da utiču na targetiranje prilikom oglašavanja na najpopularnijoj društvenoj mreži.


Prigrevčani startuju sa liderske pozicije\nFudbaleri prigrevačkog „Bratstva1946“ odradili su pripremnu fazu i sa mnogo ambicija ulaze u prolećni deo sezone. Ekipa iz Prigevice u nastvak ulazi sa liderske pozicije i jedini je tim bez poraza u jesenjem delu prvenstva Bačke zone.\nSvoju dobru formu Prigrevčani su potvrdili u poslednjoj pripremnoj utakmici kada su sa čak 8:0 savladali FK“Tvrđavu“ iz Bača. Golove za fudbalere „Bratstva“ postigli su novajlija Ognjen Šveljo (3), Nikola Makar (2), a po jednom u strelce su se upisali Nikola Mandić, Marko Divjak i Srđan Vuković. U prvom kolu prolećnog dela prvenstva fudbaleri iz Prigrevice gostovaće u Odžacima ekipi „Tekstilca“ i to bez najboljeg golman Nikole Ićitovića koji je povredio ligamente kolena i pitanje je koliko će mu vremena trebati da se oporavi.\nBiće to sigurno veliki hendikep za fudbalere Bratstva koji su najozbiljniji kandidati za osvajanje šampionske titule na kraju prvenstva. Najvećeg konkurenta u osvajaju naslova prvaka fudbaleri „Bratstva1946“ imaće u ekipi Bečeja „1918“ koja ima pet bodova manje od Prigrevčana pred početak drugog dela sezone.\nYou are here: PočetnaVESTIPrigrevčani startuju sa liderske pozicije


Ministar spoljnih poslova Srbije Nikola Selaković rekao je u nedelju nakon sastanka sa egipatskim predsednikom Abdelom Fatahom Al Sisijem da su se složili oko ocene da su ekonomski odnosi Egipta i Srbije danas znatno ispod nivoa političkih odnosa dve zemlje.\nSelaković je juče uručio poziv predsednika Aleksandra Vučića Al Sisiju u Kairu da prisustvuje konferenciji Pokreta nesvrstanih u Beogradu u oktobru povodom obeležavanja 60 godina postojanja pokreta.\n„Imao sam priliku da razgovaram o razvoju saradnje Egipta i Srbije u budućnosti, da vidim sve prednosti 113-godišnje tradicije diplomatskih odnosa između dve zemlje, što je odlična osnova za razvoj naših odnosa u budućnosti. Prisetili smo se i sjajnih dana saradnje predsednika Tita i predsednika Nasera, ali smo razgovarali i o činjenici da su ekonomski odnosi Srbije i Egipta znatno niži od današnjih političkih odnosa dve zemlje”, rekao je Selaković.\nSelaković je u ime predsednika Vučića pozvao predsednika Al Sisija da dođe u Srbiju, jer je, kako je rekao, ovaj susret dvojice lidera ono što je potrebno da se dve poslovne zajednice ujedine i da pokažu u kom pravcu treba da krenu budućnost, odnosi između dve države i dva naroda.\nNakon sastanka sa predsednikom Egipta, šef srpske diplomatije sastao se i sa svojim egipatskim kolegom Samehom Shoukrijem i, kako je Selaković naveo, sastanak sa Al Sisijem bio je smernica za njega i Shoukrija u kom pravcu razgovaraju.\n„Ovaj dan smo iskoristili da razgovaramo o našim bilateralnim političkim odnosima i potrebi razvoja ekonomske saradnje“, rekao je šef srpske diplomatije.\nOn je podsetio da su on i ministar Shoukri kopredsedavajući Odbora za ekonomsku saradnju, koji je, kako je rekao, planirao prvi poslovni forum, kome će prisustvovati predstavnici srpskih i egipatskih kompanija.\nTokom sastanaka, rekao je Selaković, razgovaralo se i o regionalnim pitanjima i egipatski sagovornici su ga upoznali sa situacijom na Bliskom istoku, kao i sa svim izazovima sa kojima se suočavaju, sa situacijom u zemljama u okruženju i sa svime što je u vezi održavanja mira i stabilnost, ne samo u regionu već i na svetskoj sceni.\nSelaković je rekao da je svojim egipatskim sagovornicima prenio stanje na Balkanu, u jugoistočnoj Evropi, kao i izazove sa kojima se suočavaju.\n„Ono što smo zaista doživeli kao srpska delegacija je veliko poštovanje, velikodušno gostoprimstvo naših egipatskih prijatelja i iskrena želja da u budućnosti, nakon godina konsolidacije i uspešnog oporavka, možemo planirati razvoj naših odnosa u budućnosti,” dodao je Selaković.\nOn je napomenuo da su njegovi egipatski sagovornici takođe izrazili veliko poštovanje prema svim reformama koje su sprovedene u Srbiji u poslednjih sedam godina.\n„Mogu da kažem da je priznanje koje smo dobili bilo nešto što sam voleo da čujem i zbog čega sam ponosan što danas predstavljam Srbiju, koja je priznata kao prva država u regionu, kao zemlja koja je faktor mira i stabilnosti i njenog očuvanja u našem delu Evrope i kao država koja zaista vodi nezavisnu i nezavisnu politiku, unutrašnju i spoljnu“, zaključio je Selaković. / ibna


Počelo obogaćivanje uranijuma iznad dozvoljene granice | Politika | DW | 08.07.2019\nPočelo obogaćivanje uranijuma iznad dozvoljene granice\nNakon što su SAD povećale pritisak na Iran, Teheran je ispunio pretnju da će podići nivo obogaćenog uranijuma. Do toga je došlo uprkos pokušajima francuskog predsednika da u zadnji čas spreči ovaj korak Teherana.\nIran je danas podigao nivo obogaćivanja uranijuma na 4,5 odsto što je iznad dozvoljene granice od 3,67 posto. Po nalogu predsednika Hasana Rohanija Iran će obogaćivati uranijum od 5 do 20 posto, zavisno od potreba zemlje ali to samo u miroljubive svrhe, objasnio je Ali Akbar Vealjati, spoljnopolitički savetnik vrhovnog vođe Irana, ajatolaha Alija Hamenija: "Kada je u pitanju, na primer, reaktor u Bušeru, treba nam petopostotni uranijum za civilne svrhe. Mi proizvodimo električnu energiju za građane i za industriju. I to je za nas apsolutno važno."\nTeheran je još pre 60 dana zapretio podizanjem nivoa obogaćenog uranijuma ako zemlje koje su ostale pri nuklearnom sporazumu sklopljenom 2016. ne uspeju da pomognu Iranu pogođenom sankcijama SAD. Evropska unija je pokušala da spreči ovakav razvoj događaja i ispuni zahtev Teherana, ali joj to na kraju nije uspelo.\nDugi noćni telefonski razgovor Makrona i Rohanija\nStručnjaci smatraju da je u najkraćem roku moguće podizanje nivoa obogaćivanja uranijumaa na 20 posto. Međutim, za izradu atomske bombe je potreban 85- do 90-postotni uranijum. Za obogaćivanje uranijuma u tom postotku bi, procenjuju, Iranu bilo potrebno nekoliko meseci.\nZamenik iranskog ministra spoljnih poslova Abas Aragči rekao je kako je povećanje nivoa obogaćivanja uranijuma legitimno i u okvirima nuklearnog sporazuma. Ne radi se, istakao je, o kršenju sporazuma nego o njegovom spašavanju.\nUpravo to je pokušao i francuski predsednik Makron tokom noći u telefonskom razgovoru sa svojim iranskim kolegom Hasanom Rohanijem koji je trajao više od sat vremena. Makron nije uspeo da spreči Teheran, ali je najavio da će učiniti sve da svi učesnici sporazuma ponovno sednu za pregovorački sto do 15. jula.\nAragči je na to reagovao rečima: "Naši razgovori su ograničeni na grupu 4+1. Ako i SAD žele da učestvuju, onda to mogu, ali samo pod uslovom da budu ukinute sankcije protiv Irana."\nStrah od dalje eskalacije\nTaj iranski zahtev upućeni smatraju nerealističnim. Prethodno je predsednik Rohani u više navrata istakao kako će njegova zemlja ponovno nastaviti da se drži sporazuma - ako EU ispuni zahteve Teherana.\nIstovremeno je, međutim, iranski ministar spoljnih poslova Džavad Zarif u pismu poverenici EU za spoljnu politiku Federiki Mogerini najavio dalje korake, ukoliko u roku od 60 dana ne uspe da pomogne Iranu da popravi svoj spoljno-trgovinski položaj. Jedna od mogući mera bi mogla biti ponovno vraćanje reaktora Arak u stanje u kojem bi u njemu mogao da se proizvodi plutonijum potreban za izradu atomske bombe.\nAutor Kristijan Buterkajt\nKljučne reči Iran, nuklearni sporazum, SAD, nuklearni reaktor, Bušer, Arak, Rohani, uranijum, svet\nTrajni link https://p.dw.com/p/3LkQN\nIšingerov predlog u odsutnom trenutku 17.05.2019


Mitrovčanka Vesna Stanimirović među 100 uspešnih poslovnih žena Srbije - Ozon Media\nPošta Srbije proglasila je pobednice svog prvog nacionalnog konkursa „100 uspešnih poslovnih žena”, koji je podržalo Ministarstvo trgovine, turizma i telekomunikacija Vlade Srbije.\nPredstavnicama najuspešnijih preduzetnica priznanja su uručili Zoran Đorđević, v.d. direktora Pošte Srbije, Tatjana Matić, ministarka trgovine, turizma i telekomunikacija, i članica konkursne komisije – Draginja Đurić, savetnica grupacije Intesa Sanpaolo za CEE oblast. Dodela priznanja je održana u Palati Srbije.\nOvo priznanje stiglo je i u Sremsku Mitrovicu a dobitnica nagrade je Vesna Stanimirović, osnivač osnivač predškolske ustanove “Stonogica”.\nZa sto najuspešnijih kandidatkinja, Pošta obezbeđuje nacionalnu vidljivost njihovog poslovanja i besplatan promotivni prostor u više od 1.500 pošta širom Srbije.\nOve žene ruše takve predrasude, ali očekuju veću podršku države. U vreme globalne ekonomske krize, pomoć im je još potrebnija.\nSpecijalna publikacija u kojoj će biti predstavljeno sto uspešnih poslovnih žena biće dostupna korisnicima poštanskih usluga bez naknade, dok će, istovremeno, elektronska verzija biti dostupna na korporativnom sajtu Pošte. Najuspešnije preduzetnice biće predstavljene i na zvaničnim profilima Pošte na Instagramu, Fejsbuku i Linkedinu.\nMinistarka trgovine, turizma i telekomunikacija Tatjana Matić, istakla je da sprovođenje ovog konkursa značajno doprinosi promociji ženskog preduzetništva i osnaživanju žena da pokrenu sopstveni biznis. „Neophodno je da kontinuirano radimo na rešenjima za unapređenje položaja žena, jer to doprinosi i boljoj poslovnoj klimi i rezultatima koja su od ključne važnosti za rast i napredak cele Srbije. Rodna ravnopravnost garantuje ne samo ženama bolje šanse i prilike već i celokupnom društvu”, rekla je ministarka Matić.


Zajednička saradnja nastavit će se i u ovoj školskoj godini\nMinistarstvo za obrazovanje, mlade, nauku, kulturu i sport i World Vision\nMinistar za obrazovanje, mlade, nauku, kulturu i sport Damir Žuga danas je održao sastanak s predstavnicima organizacije World Vision.\nSastanku su prisustvovali i direktori pet osnovnih škola s prostora Bosansko-podrinjskog kantona a razgovarano je o realizovanim projekatima na unaprjeđenju obrazovanja te nastavku saradnje u ovoj školskoj godini.\nDirektori škola informisali su ministra o realizovanim projektima u protekloj školskoj godini u dijelu podrške formalnom obrazovanju, a radi se o Projektu rekonstrukcije i uređenja školskog igrališta u školi „Hasan Turčalo Brzi“ Ilovača, Projektu postavljanja pvc poda u četiri učionice u školi „Prača,“ Projektu uređenja kabineta likovne kulture u školi „Husein ef. Đozo,“ Projektu uređenja kabineta historije i nabavke školske lektire u školi „Fahrudin Fahro Baščelija, Projektu nabavke sportske opreme i rekvizita za sportsku salu u školi „Mehmedalija Mak Dizdar“ i Projektu nabavke školskog namještaja u područnoj školi u Beriču.\nZahvaljujući uspješnoj saradnji resornog ministarstva i organizacije World Vision u osnovnim školama na području ovog kantona u proteklih sedam godina realizovano je niz projekata u kojima je World Vision učestvovao sredstvima u iznosu od oko 650.000,00 KM.\nSa ovom partnerskom organizacijom Ministarstvo je u protekloj školskoj godini realizovalo i Školu u prirodi, kao i brojne projekte koji su u toku prethodnih godina doprinjeli da se stanje u ovoj oblasti poboljša.\nOsim direktne podrške obrazovanju, World Vision kroz svoje programe pruža podršku i učenicima iz socijalno ugroženih porodica kroz projekte u oblasti poljoprivrede.\nNa današnjem sastanku razgovarano je o planiranim aktivnostima za naredni period koje podrazumijevaju nastavak zajedničke saradnje i realizaciju projekata koji imaju za cilj da poboljšaju uslove za predškolski odgoj i obrazovanje.\nOvom prilikom je istaknuto da je za Ministarstvo obrazovanja World Vision jedna od ključnih partnerskih organizacija koja je omogućila da se obrazovanje u ovom kantonu podigne na jedan viši nivo.


Zvezda kreće u ofanzivu, stižu još tri stranca za Ligu šampiona! - Sportske.net\nSrpski šampion je počeo završni deo priprema, vreme je i za najveća pojačanja ovog leta.\nOvo je Zvezdina podgrupa na žrebu, izbegnut najteži rival!Milojević analizira Suduvu, šta se promenilo kod Litvanaca u odnosu na prošlu godinu?Nastavljena Zvezdina ''S'' serija! Ako tako bude i sutra, onda je spisak mogućih rivala veoma sužen!Prve reakcije iz Suduve: "Samo ne Zvezda..."Evo šta iz Zvezde kažu o žrebu!\nPočetak nove sezone je sve bliži, poznat je već i prvi Zvezdin protivnik u kvalifikacijama za Ligu šampiona, danas će saznati i drugog oko 12 časova, pa je vreme da se stvori jasna slika na koje će igrače trener Milojević moći da računa.\nDo sada je stigao štoper Radovan Pankov iz niškog Radničkog, a ono što se očekuje narednih dana, jeste dolazak još tri stranca.\nImena su već poznata.\nPre svih, napadač Tomane iz portugalske Tondele, o kome se već dugo govori i koji ima želju da dođe u Zvezdu, ali se očekuje da prethodno Ričmond Boaći realizuje svoj transfer u neki od ''velikih evropskih klubova'', što je isplivalo u javnost pre par dana.\nDrugi stranac koji bi uskoro trebalo da se pojavi na ''Marakani'' je levi bek Karim Hafez, Egipćanin koga je trener Milojević odlično upoznao tokom boravka na Kipru. I Hafez želi u Zvezdu, ali prema najnovijim informacijama koje je preneo ''Žurnal'', zapelo je oko obeštećenja koje traži njegov sadašnji klub Vadi Degla.\nKonačno, crveno-beli žele da se pojačaju i na poziciji zadnjeg veznog igrača.\nDonedavno se činilo da će Zvezdin prvi izbor biti Žak Romao iz francuskog Remsa, ali on još nije prihvatio Zvezdinu ponudu, pa se srpski šampion okrenuo Špancu Hoze Albertu Kanjasu, dosadašnjem fudbaleru solunskog PAOK-a, koji je sada slobodan u izboru nove sredine.\nI njega Milojević dobro poznaje iz vremena dok je radio u Grčkoj, iskusan je fudbaler, ima 32 godine, a pregovori su uveliko u toku i narednih dana bi sve trebalo da bude i ozvaničeno potpisivanjem ugovora.


Danas: Ninova nagrada uručena Gordani Ćirjanić - Konkursi regiona\nby KR 27/01/2011 11/02/2011 078\nBeograd – Ninova nagrada kritike za najbolji roman objavljen u 2010. godini uručena je danas književnici Gordani Ćirjanić za delo „Ono što oduvek želiš“ na svečanosti u Skupštini Beograda.\nĆirjanićevoj je nagradu uručio glavni u odgovori urednik Nina Nebojša Spajić, a pokrovitelj Ninove nagrade, kompanija Telekom Srbija, darovala je milion dinara, koje je u obliku velikog čeka književnici uručila direktorka sektora za odnose sa javnošću Telekoma Srbije Milica Marković.\nZahvaljujući na priznanju, Ćirjanićeva je istakla da je „među svim književnim nagradama Nin zadržao ulogu glavnog štambilja za društvenu overu književne vrednosti“.\n– Usuđujem se da kažem da je Ninova nagrada danas možda važnija nego pre. Zato što u Srbiji… više ne postoji književni život, koji se nekad odvijao kroz agilne listove i časopise, profilisane tribine i druženja u kafani, za šta su čak i pisci imali novaca – istakla je dobitnica.\nPrema njenim rečima, u trenutku kada je „vrednovanje književnosti prepušteno novinarima, izdavačima, trgovcima i pljuckarošima,… književne nagrade su ostale možda jedini most između pisca i gotovo sluđenog čitaoca kome se nude u istom pakovanju dobra, osrednja i petparačka literatura“.\nRoman „Ono što oduvek želiš“, koji je objavila Narodna knjiga iz Beograda, Ninov žiri kritike odabrao je većinom od tri prema dva glasa.\nZa su glasali LJiljana Šop, Aleksandar Ilić i Mileta Aćimović Ivkov, Mladen Šukalo je glas dao romanu „Mi različiti“ Veselina Markovića, a Vasa Pavković je glasao za roman Vladana Matijevića „Vrlo malo svetlosti“.\nU najužem izboru za ovogodišnju Ninovu nagradu bili su i romani: „Gospođa Olga“ Radovana Belog Markovića, „Ispod tavanice koja se ljuspa“ Gorana Petrovića i „Kamen blizanac“ Zorana Petrovića.\nŽiri je u obrazloženju za nagradu naveo da je roman „Ono što oduvek želiš“ vanredan doprinos srpskom romanu na početku 21. veka, karakterišući ga kao portret savremenog intelektualca „raspetog između želja i mogućnosti, instinkata i emocija, stihije i savremenosti i okova tradicije i istorije“.\nNIN-ova nagrada za roman godine dodeljuje se od 1954. godine, a njen prvi dobitnik je Dobrica Ćosić za roman „Koreni“. Nagrada je prošle godine dodeljena Grozdani Olujić za roman „Glasovi u vetru“.


Хасанов Стевановићу: Азербејџанске фирме заинтересоване за Србију\t| Arhiva internet prezentacije Ministarstva privrede do 31. avgusta 2021. godine\nHasanov Stevanoviću: Azerbejdžanske firme zainteresovane za Srbiju\nDržvani sekretar u Ministarstvu privrede Dragan Stevanović razgovarao je danas sa ambasadorom Republike Azerbejdžan u Beogradu Eldarom Hasanovim o političkoj i ekonomskoj saradnji dve zemlje, kao i o prilikama za investiranje.\n„Politički odnosi Srbije i Azerbejdžana su snažni, a želja nam je i da ekonomski odnosi budu jednako intenzivni. Nadam se da će tako i biti“, rekao je Stevanović Hasanovu dodajući da u Srbiji ima brojnih prilika za investiranje.\nHasanov je rekao da su azerbejdžanske kompanije, pre svega zainteresovane prerađivačku industriju, ali i za sektor prerade drveta. Takođe, zanimaju se za ulaganja u manje razvijene opštine u Srbiji.\nStevanović je naveo da ima potencijala za saradnju u oba sektora. Državni sekretar je podsetio da država ujedno podstiče investicije, posebno kada je reč o nerazvijenim područjima. On je preneo ambasadoru da su službe Ministarstva privrede na raspolaganju svim zainteresovanim investitorima, za svaku vrstu informacija i podrške kada je reč o ulaganju.\nPočetna»Vesti»Hasanov Stevanoviću: Azerbejdžanske firme zainteresovane za Srbiju


Temerin: Kamerama za bolju bezbednost | Autonomija\nTemerin: Kamerama za bolju bezbednost\nProširuje se mreža od dosadašnjih deset kamera\nU cilju poboljšanja javne bezbednosti i sigurnosti u Temerinu će postaviti nove kamere za osmatranje ulica. Nakon što je lokalna samouprava u maju pustila u pogon sistem od deset kamera, sada je u planu proširivanje mreže, za šta će Temerin uspešno konkurisati na jednom pokrajinskom konkursu za sredstva. Imajući u vidu situaciju u Temerinu, i predstavnici državnog sekretarijata Ministarstva za nacionalnu politiku dali su obećanje da će takođe učestvovati u finansiranju proširivanja sistema.\nPrema rečima predsednika Skupštine opštine Temerin Andraša Gustonja, ovu akciju podržavaju dve mađarske stanke Temerina, Savez vojvođanskih Mađara i Demokratska stanka vojvođanskih Mađara. Investicija bi iznosila oko dvadeset hiljada evra.


Velike sile se nisu dogovorile, odbijen ruski zahtev (video)\nA. J. 11. aprila 2018. 07:42\n„Čak i ako pretpostavimo neverovatno i pretpostavimo da se takav projekat usvoji, za formiranje mehanizma za proveru biće potrebno nekoliko meseci… Vama ova istraga nije potrebna. Ne želite da čujete da u sirskoj Dumi nisu pronađeni tragovi hemijskog napada. Vi ste sve ovo vreme tražili izgovor… Ovo izgleda kao prolećno zaoštravanje“, naglasio je Nebenzja.\nBritanska ambasadorka u UN Karen Pirs izjavila je da je Rusija prešla crvenu liniju stavljajući veto na američku rezoluciju o uspostavljanju novog mehanizma za istragu hemijskih napada u Siriji.\nBritanska ambasadorka istakla je da Moskva uvek može da „predloži da se za ovo obratimo Međunarodnom krivičnom sudu“. Velika Britanija je glasala protiv ruskih mera, jer one omogućavaju da suverene države rade iznad zakona, rekla je Pirsova.\nNakon neuspeha i ruskog i američkog predloga, Nebenzja je izjavio da ako Sjedinjene Američke Države „odluče da izvedu nezakonitu vojnu avanturu, a nadam se da ćete se prizvati pameti, onda ćete sami morati snositi odgovornost za to“.